Q=8	C=8	SS=1	LS=1	PS=0	DC=1	LC=0	SD=0	BS=2	G0=126	G1=95	G2=43	DLID=az_RU	BODY=Хидмәтдә гызыл гануну унутма! | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар море нгабар ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Инсанларын сизинлә неҹә рәфтар етмәсини истәјирсинизсә, сиз дә онларла еләҹә рәфтар един» (МАТ. 7:12).\nХидмәтдә гаршылашдығымыз инсанларла неҹә рәфтар етмәлијик?\nХидмәтдә хош хәбәри инсанларла һарада, нә вахт вә неҹә бөлүшмәјимизлә бағлы Матта 7:12 ајәсиндә һансы ҝөстәриш вар?\nМәгаләдә арашдырдығымыз һансы тәклифләри тәтбиг етмәји планлашдырырсан?\n1. Хидмәтдә инсанларла рәфтарымыз онлара неҹә тәсир едир? Нүмунә чәк. (Мәгаләнин әввәлиндәки шәклә бах.)\nБИР НЕЧӘ ил өнҹә бир мәсиһчи әр-арвад Фиҹидә инсанлары Мәсиһин өлүмүнүн Хатирә ҝеҹәсинә дәвәт етмәк кампанијасында иштирак етмишди. Онлар бир гадынла евинин һәјәтиндә сөһбәт едәркән јағыш башлады. Гардаш чәтирин бирини гадына вериб өзү арвады илә бир чәтир алтында дајанды. Һәмин гадынын Хатирә ҝеҹәсинә ҝәлдијини ҝөрәндә бу ҹүтлүк чох севинди. Гадын билдирди ки, о, гапысына ҝәлән Јеһованын Шаһидләрини динләмирди. Амма бу ҹүтлүјүн диггәтҹиллији она тәсир етдији үчүн о, бу мәрасимә ҝәлди. Бу ҹүтлүк «гызыл ганун» адланан принсипә әсасән даврандығы үчүн белә ҝөзәл нәтиҹә әлдә етмишди.\n2. Гызыл ганун нәдир вә она неҹә риајәт едә биләрик?\n2 Гызыл ганун нәдир? Бу, Иса Мәсиһин вердији әмрдир. О демишди: «Инсанларын сизинлә неҹә рәфтар етмәсини истәјирсинизсә, сиз дә онларла еләҹә рәфтар един» (Мат. 7:12). Биз бу әмрә ики јолла риајәт едә биләрик. Биринҹиси, өзүмүздән сорушмалыјыг: «Әҝәр мән гаршымдакы инсанын јериндә олсајдым, мәнимлә неҹә рәфтар едилмәсини истәјәрдим?» Икинҹиси, һәмин адамдан нә ҝөзләјириксә, о ҹүр давранмаг үчүн әлимиздән ҝәләни етмәлијик (1 Кор. 10:24).\n3, 4. а) Нәјә ҝөрә гызыл гануну јалныз һәмиманлыларымызла мүнасибәтә тәтбиг етмәмәлијик? б) Бу мәгаләдә нәји арашдыраҹағыг?\n3 Чох вахт биз гызыл гануну һәмиманлыларымызла мүнасибәтдә тәтбиг едирик. Лакин Иса ҝөстәриш вермәмишди ки, биз јалныз иманымыза шәрик олан инсанларла мүнасибәтдә белә давранмалыјыг. Әслиндә, о, гызыл гануну бүтүн инсанларла, һәтта дүшмәнләримизлә неҹә рәфтар етмәли олдуғумуз һагда данышаркән хатырлатмышды. (Лука 6:27, 28, 31, 35 ајәләрини оху.) Әҝәр биз гызыл гануну дүшмәнләримизлә рәфтарымызда тәтбиг етмәлијиксә, онда тәблиғ етдијимиз вә бәлкә дә, «әбәди һәјата дүзҝүн мејли» олаҹаг кәсләрлә мүнасибәтдә даһа чох тәтбиг етмәли дејиликми? (Һәв. иш. 13:48).\n4 Инди исә ҝәлин хидмәтдә оларкән нәзәрә алмалы олдуғумуз дөрд суалы мүзакирә едәк. Һәгигәти киминлә бөлүшүрәм? Һарада бөлүшүрәм? Нә вахт бөлүшүрәм? Неҹә бөлүшүрәм? Бу суаллар бизә тәблиғ етдијимиз адамларын һиссләрини нәзәрә алмаға вә буна ујғун давранмаға көмәк едәҹәк (1 Кор. 9:19 —23).\nҺӘГИГӘТИ КИМИНЛӘ БӨЛҮШҮРӘМ?\n5. Өзүмүзә һансы суаллары вермәлијик?\n5 Адәтән, биз хидмәтдә инсанларла фәрди олараг сөһбәт едирик. Һәр кәсин өз дәрди-сәри вар (2 Салн. 6:29). Киминләсә һәгигәти бөлүшәндә өзүмүздән сорушмалыјыг: «Мән о инсанын јеринә олсајдым, онун мәнә неҹә мүнасибәт ҝөстәрмәсини истәјәрдим? Онун мәнә үмуми јанашмасыны истәјәрдим, јохса фәрди?» Бу ҹүр суалларын үзәриндә дүшүнмәк бизә һәр кәсә фәрди јанашмаға көмәк едәҹәк.\n6, 7. Хидмәтдә гаршылашдығымыз адам агрессив ҝөрүнүрсә, неҹә давранмалыјыг?\n6 Һеч кимин алнына «пис адам» дамғасы вурулмајыб. Мәсәлән, бир мәсиһчи кими биз Мүгәддәс Китабын «гој сөзләриниз һәмишә... үрәкачан олсун» мәсләһәтинә риајәт етмәк үчүн әлимиздән ҝәләни едирик (Колос. 4:6). Анҹаг гејри-камил олдуғумуз үчүн һәрдән пешман олаҹағымыз сөзләр дејирик (Јаг. 3:2). Ола билсин, ҝүнүмүз пис кечдији үчүн киминләсә сәрт даныша биләрик, бу вахт бизә «кобуд» вә ја «данышығыны билмәјән» дамғасынын вурулмасыны истәмәздик. Үмид едәрдик ки, гаршымыздакы адам бизә анлајышла јанашаҹаг. Бәс биз башгаларына гаршы елә бу ҹүр олмалы дејилик?\n7 Хидмәтдә гаршылашдығымыз адам агрессив ҝөрүнүрсә, јахшы оларды ки, ону баша дүшмәјә чалышаг. Ола билсин, ишдә вә ја мәктәбдә онун кефинә соған доғрајыблар. Јахуд о, ағыр хәстәликдән әзијјәт чәкир. Адәтән, әввәл-әввәл сәрт мүнасибәт ҝөстәрән адам Јеһованын халгындан өзүнә гаршы мүлајимлик вә һөрмәт ҝөрәндә мүнасибәтини дәјишир (Сүл. мәс. 15:1; 1 Пет. 3:15).\n8. Нәјә ҝөрә «һәр ҹүр адам»а хош хәбәри тәблиғ етмәјә тәрәддүд етмәмәлијик?\n8 Биз хидмәтдә һәр ҹүр инсанла гаршылашырыг. Мәсәлән, сон бир нечә илдә «Ҝөзәтчи гүлләси» журналында дәрҹ едилән «Мүгәддәс Китаб һәјатлары дәјишир» рубрикасында 60-дан чох адамын һәјат һекајәси нәшр олунуб. Бу рубрикада һаггында бәһс олунан адамлардан бәзиләри кечмишдә оғру, сәрхош, гулдур, наркоман, диҝәрләри исә сијасәтчи, дин хадими, бизнесмен олублар. Еләләри дә олуб ки, әхлагсыз һәјат тәрзи сүрүб. Лакин онларын һамысы хош хәбәри ешидиб, Аллаһын Кәламыны өјрәнмәјә разы олуб, һәјатларыны дәјишиб, һәгигәтә ҝәлибләр. Буна ҝөрә дә биз һеч вахт фикирләшмәмәлијик ки, филанкәс Падшаһлыг һаггында мүждәни әсла гәбул етмәјәҹәк. (1 Коринфлиләрә 6:9—11 ајәләрини оху.) Әксинә, биз «һәр ҹүр адам»ын хош хәбәрә һај верә биләҹәјини гәбул едирик (1 Кор. 9:22).\nҺӘГИГӘТИ ҺАРАДА БӨЛҮШҮРӘМ?\n9. Нәјә ҝөрә башгаларынын евинә һөрмәтлә јанашмалыјыг?\n9 Хош хәбәри инсанларла һарада бөлүшә биләрик? Адәтән, биз буну онларын евиндә едирик (Мат. 10:11—13). Башгалары бизим евимизә вә шәхси әшјаларымыза һөрмәтлә јанашанда хошумуза ҝәлир. Ахы евимиз бизим үчүн дәјәрлидир. Евимизин тәһлүкәсиз олмасыны вә орада һәр шејин гојдуғумуз кими галмасыны истәјирик. Бу сәбәбдән, тәблиғ етдијимиз инсана да ејни һөрмәти ҝөстәрмәлијик. Јәни евдән-евә тәблиғдә јахшы олар ки, өзүмүзү онларын евиндә неҹә апардығымыза фикир верәк (Һәв. иш. 5:42).\n10 Ҹинајәткарлыгла долу дүнјада әксәр ев саһибләри танымадыглары адамлардан еһтијат едирләр (2 Тим. 3:1—5). Буна ҝөрә дә биз онларда шүбһә ојадаҹаг һәрәкәт етмәмәлијик. Туталым, биз һәр һансы евә јахынлашыб гапыны дөјүрүк. Гапыны ачан јохдурса, биздә пәнҹәрәдән бојланыб вә ја евин әтрафында ҝәзиб ев саһибини ахтармаг истәји јарана биләр. Сәнҹә, белә һәрәкәт ев саһибини нараһат етмәз? Гоншулар нә фикирләшәр? Дүздүр, биз тәблиғ ишинә мәсулијјәтлә јанашмалыјыг (Һәв. иш. 10:42). Белә ки, биз хош хәбәр чатдырырыг вә буну јахшы нијјәтдән ирәли ҝәләрәк едирик (Ром. 1:14, 15). Буна ҝөрә дә тәблиғ етдијимиз әразидә инсанлары тәлаша салаҹаг бир шеј етмәмәлијик. Һәвари Павел јазмышды: «Хидмәтимиздә гүсур тапылмасын дејә, биз иман јолунда кимисә бүдрәдән бир иш ҝөрмүрүк» (2 Кор. 6:3). Саһәмиздә јашајан инсанларын евинә вә шәхси әшјаларына һөрмәтлә јанашдыгда давранышымыз онлардан бәзиләринин һәгигәтә ҝәлмәсинә сәбәб ола биләр. (1 Петер 2:12 ајәсини оху.)\nҜәлин һәмишә ев саһибинин евинә вә шәхси һәјатына һөрмәт етдијимизи ҝөстәрәк (10-ҹу абзаса бах)\nҺӘГИГӘТИ НӘ ВАХТ БӨЛҮШҮРӘМ?\n11. Биз башгаларынын вахтымыза һөрмәт етмәсинә неҹә јанашырыг вә нә үчүн?\n11 Биз мәсиһчиләрин бир дәгигә дә олсун бош вахты олмур. Ишләримизи чатдырмаг үчүн биз ваҹиб вә тәҹили оланлары әввәлә салыр, график гуруруг (Ефес. 5:16; Филип. 1:10). Графикимизә нә исә әнҝәл төрәдәндә, бу, бизи дилхор едир. Анҹаг башгалары бизим вахтымыза һөрмәт едәндә вә онлара ајыра биләҹәјимиз вахтын мәһдуд олдуғуна анлајышла јанашанда бундан разы галырыг. Бәс өзүмүз тәблиғ етдијимиз инсанларла гызыл гануна ујғун неҹә даврана биләрик?\n12. Саһәмиздәки инсанлара һәгигәти чатдырмаг үчүн ән мүнасиб вахты неҹә мүәјјәнләшдирә биләрик?\n12 Инсанлара һәгигәти чатдырмаг үчүн ән мүнасиб вахты мүәјјән етмәлијик. Бунун үчүн өзүмүздән соруша биләрик: «Саһәмдәки инсанлар, адәтән, нә вахт евдә олур? Онларла нә заман сөһбәт етмәк раһат олар?» Графикимизи онлара ујғунлашдырмаға чалышмалыјыг. Бәзи әразиләрдә евдән-евә тәблиғ ахшамүстү даһа сәмәрәли олур. Бу, јашадығын әразидә дә беләдирсә, онда евдән-евә тәблиғин, һеч олмаса, бир нечәсини бу вахта сала биләрсәнми? (1 Коринфлиләрә 10:24 ајәсини оху.) Әмин ола биләрик ки, Јеһова саһәмиздәки инсанлара мүнасиб вахтда тәблиғ етмәк үчүн чәкдијимиз зәһмәти мүкафатландыраҹаг.\n13. Тәблиғ етдијимиз инсана һөрмәт етдијимизи неҹә ҝөстәрә биләрик?\n13 Һәр бир инсана һөрмәтлә јанашдығымызы даһа неҹә ҝөстәрә биләрик? Әҝәр инсан бизи динләјирсә, јахшы шаһидлик вермәлијик, лакин, лору диллә десәк, гыр-саггыз олмамалыјыг. Ев саһиби һәмин мүддәт әрзиндә ваҹиб һесаб етдији башга ишләрини дә ҝөрә биләр. Әҝәр ев саһиби вахты олмадығыны дејирсә, онда фикримизи гысаҹа билдирәҹәјимизи демәли вә сөзүмүзүн үстүндә дурмалыјыг (Мат. 5:37). Сөһбәтин сонунда, јахшы оларды ки, ондан јенидән ҝөрүшмәјимиз үчүн мүнасиб олан вахты сорушаг. Бәзи тәблиғчиләр белә дејирләр: «Мән сизинлә бир дә ҝөрүшмәк истәјәрдим. Олар, ҝәлмәздән габаг сизә хәбәр вермәк үчүн зәнҝ едим вә ја месаж јазым?» Графикимизи саһәмиздәки инсанлара ујғунлашдыранда «чох адамын хилас олмасы үчүн [өзүнүн] јох, башгаларынын јахшылығыны [дүшүнән]» Павелин нүмунәсини тәглид етмиш олуруг (1 Кор. 10:33).\nҺӘГИГӘТИ НЕҸӘ БӨЛҮШҮРӘМ?\n14 -16. а) Нәјә ҝөрә ҝәлишимизин мәгсәдини ев саһибинә ајдын билдирмәлијик? Нүмунә чәк. б) Бир сәјјар нәзарәтчи сөһбәтә еффектив шәкилдә неҹә башлајыр?\n14 Тәсәввүр ет, сәнә кимдәнсә зәнҝ ҝәлир, амма сән онун сәсини танымырсан. Һәмин јад адам сәндән һансы јемәји хошладығыны сорушур. Нараһат ола биләрсән: ҝөрәсән, зәнҝ едән кимдир, мәгсәди нәдир? Дүздүр, ола билсин, етика хатиринә онунла гыса данышаҹагсан, амма ејһам вураҹагсан ки, сөһбәти битирмәк истәјирсән. Инди исә ҝәл бу һадисәјә башга тәрәфдән бахаг. Зәнҝ едән өзүнү тәгдим едир вә нәзакәтлә билдирир ки, о, гида сәнајесиндә чалышыр вә фајдалы бир мәлумат чатдырмаг истәјир. Еһтимал ки, ону диггәтлә динләмәјә чалышаҹагсан. Һәр шејдән савајы, киминсә бизимлә ачыг, ејни заманда нәзакәтлә сөһбәт етмәси хошумуза ҝәлир. Бәс хидмәтдә гаршылашдығымыз инсанлара гаршы бу ҹүр диггәтҹил ола биләрикми?\n15 Бир чох јерләрдә биз ҝәлишимизин мәгсәдини ев саһибинә ачыг билдирмәлијик. Дүздүр, биз онун билмәдији ваҹиб хәбәри чатдырырыг. Амма туталым, өзүмүзү тәгдим етмәдән сөһбәтә бирбаша: «Әлиниздә олсајды, һансы проблеми һәлл едәрдиниз?» — суалы илә башладыг. Биз билирик ки, бу ҹүр суалын мәгсәди гаршымыздакы инсанын фикрини мүәјјән етмәк вә Мүгәддәс Китаб әсасында сөһбәт етмәкдир. Лакин ев саһибинә гәрибә ҝәлә биләр: «Бу кимдир? Нијә мәнә белә суал верир? Нә олуб, нә баш верир?» Демәли, чалышмалыјыг ки, ев саһиби өзүнү нараһат һисс етмәсин (Филип. 2:3, 4). Бәс буну неҹә едә биләрик?\n16 Бир сәјјар нәзарәтчи сөһбәтә еффектив башламағын үсулуну тапыб. О, саламлашдыгдан сонра «Һәгигәти өјрәнмәк истәјирсинизми?» трактатынын бир нүсхәсини ев саһибинә вериб дејир: «Биз бу ҝүн бүтүн гоншуларыныза бу әдәбијјатдан веририк. Бурада бир чохларыны нараһат едән алты суал мүзакирә олунур. Бујурун, бу да сизин үчүн». Гардаш гејд едир ки, ҝәлишимизин сәбәбини бәри башдан дејәндә ев саһиби өзүнү раһат һисс едир. Беләҹә, бу үсулла сөһбәти давам етдирмәк даһа асан олур. Сонра сәјјар нәзарәтчи һәмин адамдан сорушур: «Бу суаллардан һансы сизи нараһат едир?» Ев саһиби суаллардан бирини сечәндә гардаш трактаты ачыр вә бу суалла бағлы Мүгәддәс Китабда нә дејилдијини арашдырыр. Вә ја ев саһибини чох инҹитмәмәк үчүн өзү бир суал сечиб дәрһал мүзакирәјә башлајыр. Әлбәттә, сөһбәтә башламағын чохлу үсуллары вар. Бәзи јерләрдә ҝәлишимизин мәгсәдини демәздән өнҹә оранын мәдәнијјәтинә хас олан һансыса һәрәкәт биздән ҝөзләнилә биләр. Әсас одур ки, тәгдимәмизи һәмин инсанларын хошуна ҝәләҹәк шәкилдә гураг.\nХИДМӘТДӘ ГЫЗЫЛ ГАНУНА БАҒЛЫ ГАЛ\n17. Мәгаләдә арашдырдығымыз кими, хидмәтдә гызыл гануна һансы үсулларла бағлы гала биләрик?\n17 Демәли, һәр кәсә фәрди јанашмагла, инсанын евинә вә шәхси әшјасына һөрмәт етмәклә, онун үчүн мүнасиб вахтда ҝәлмәклә, һабелә јерли әразијә мүнасиб шәкилдә сөһбәтә башламагла хидмәтдә гызыл гануна бағлы галдығымызы ҝөстәрәҹәјик.\n18. Хидмәтдә гызыл гануна әсасән даврансаг, мүкафатымыз нә олаҹаг?\n18 Башгаларынын бизимлә неҹә рәфтар етмәсини истәјириксә, биз дә саһәдәки инсанларла о ҹүр рәфтар етмәлијик. Бу, бизә бол мүкафат ҝәтирәҹәк. Мүлајим вә диггәтҹил олмагла нурумуз ишыг сачыр, Мүгәддәс Китаб принсипләринин дәјәрини нүмајиш етдирир вә сәмави Атамыза иззәт ҝәтиририк (Мат. 5:16). Хидмәтдә инсанларла рәфтарымыз онлары һәгигәтә ҹәлб едә биләр (1 Тим. 4:16). Тәблиғ етдијимиз инсанларын Падшаһлыг хәбәрини гәбул едиб-етмәмәсиндән асылы олмајараг, севинирик ки, хидмәтдә әлимиздән ҝәләни едирик (2 Тим. 4:5). Ҝәлин һәр биримиз нөвбәти сөзләри дејән һәвари Павели тәглид едәк. О јазмышды: «Бүтүн бунлары хош хәбәр уғрунда едирәм ки, ону башгаларына чатдыра билим» (1 Кор. 9:23). Ҝәлин хидмәтдә һеч вахт гызыл гануну унутмајаг!\nХидмәтдә гызыл гануну унутма!


Q=17	C=10	SS=0	LS=6	PS=0	DC=0	LC=0	SD=0	BS=2	G0=40	G1=22	G2=6	DLID=az_RU	BODY=Nur-az.com - Пејғәмбәримизин (с) ҝүндәлик һәјатда һамымыз үчүн нүмунә олан 10 хүсусијјәти...\n26 Јанвар 2020 29 Ҹәмадиүләввәл 1441 6 Бәһмән 1398\n14 Нојабр 2019\nПејғәмбәримизин (с) ҝүндәлик һәјатда һамымыз үчүн нүмунә олан 10 хүсусијјәти...\nҺәзрәт Пејғәмбәр (с) – һәјатымызын һәр бир саһәсиндә өрнәк ҝөтүрә биләҹәјимиз инсандыр. Бу даһи инсанын һәр бир рәфтары, данышығы, әхлагы бүтүн мүсәлманлар үчүн нүмунә олмалыдыр.\nБәс бу әмәлләр һансылардыр?\n1. Данышыг вә рәфтарда. “Шүбһәсиз, Аллаһа вә ахирәт ҝүнүнә (гәлбдә вә әмәлдә) үмид бәсләјән вә Аллаһы чох зикр едәнләр үчүн Аллаһ Рәсулунун рәфтарында һәјат өрнәји вә нүмунәси вардыр”. (“Әһзаб” 21).\nБиз Пејғәмбәрдән (с) рәфтар вә данышыгларымызда өрнәк ҝөтүрмәлијик. Чүнки Һәзрәт (с) һәмишә дүз данышар вә рәфтарлары Аллаһ бәјәнән оларды.\nБәс биз неҹә, беләјикми? Әҝәр Һәзрәтдән (с) өрнәк ҝөтүрсәк, һәр бир инсан Һәзрәтин (с) рәфтары кими рәфтара, данышығы кими данышыға малик ола биләр. Садәҹә сәј ҝөстәрмәк лазымдыр.\n2. Паклыг вә заһири ҝөрүнүш. Динимиз бујурур ки, һәр бир мүсәлман паклығына вә зинәтләнмәсинә диггәт ҝөстәрмәлидир. Чүнки Аллаһ Тәала Өз бәндәләринин ҝөзәл олмасыны истәјир. Һәзрәт Пејғәмбәр (с) бујурур: “Аллаһ чиркин олмағы вә чиркли олмағы дүшмән биләр”.\n3. Мисвак етмәк. Ағзын ҝиҝијенасына әмәл етмәк – инсанын сағламлығына тәсир едән амилләрдәндир. Һәзрәт Пејғәмбәр (с) бујурур: “Аллаһ тәрәфиндән мисвакла бағлы о гәдәр ҝөстәриш алдым ки, горхдум ки, мәнә ваҹиб олсун”.\n4. Әтирләнмәк. Әтирдән истифадә етмәк – руһу тәравәтләндирәр вә севиндирәр. Һәзрәт Рәсули-Әкрәм (с) һәмишә әтирдән истифадә едәрди. Онун әтринин ијиндән инсанлар баша дүшәрдиләр ки, һәмин јердән Пејғәмбәр (с) кечмишдир.\n5. Ҝиҝијенаја риајәт етмәк. Һәзрәт Пејғәмбәр (с) шәхси ҝиҝијенасына һәмишә диггәт ҝөстәрәрди. О, мүбарәк башыны сидрлә јујар, әтирләнәр вә тәмиз палтар ҝејинәрди. Һәр ҹүмә ҝүнү дырнагларына тутарды.\n6. Јемәк јемәкдә. Һәзрәт Пејғәмбәр (с) немәтләрә гаршы хүсуси еһтирама малик иди. Она ҝөрә дә јејән вә ичән заман исрафдан узаг олмағы төвсијә едәрди. Өзү дә чох јемәк јемәзди. Чүнки исраф етмәкдән гачарды.\n7. Палтар ҝејинмәсиндә. Һәзрәт Пејғәмбәр (с) ҝејимләринә хүсуси диггәт ҝөстәрәрди вә ән чох памбыгдан олан ҝејимләр ҝејинәрди. Имам Әли (ә) бујурур: “Памбыг палтарлар ҝејинин, чүнки Аллаһ Пејғәмбәринин (с) ҝејимидир”.\n8. Намаза ешгиндә. Һәзрәт Пејғәмбәр (с) Әбузәрә бујурур: “Еј Әбузәр! Аллаһ Тәала ҝөзүмүн нуруну намазда гәрар вермишдир. Ону мәним үчүн севимли етмишдир, неҹә ки, јемәји аҹ вә сују тәшнә үчүн севимли етмишдир”.\n9. Ҹамаат намазында. Һәзрәт Пејғәмбәр (с) ҹамаат намазында инсанларын сыраја дүзәлмәсинә хүсуси диггәт ҝөстәрәрди. Истәјәрди ки, намазгыланлар ҹәрҝәләриндә нәзмә малик олсунлар вә һеч бир әјрилик ҝөзә дәјмәсин.\nҺәзрәт (с) намаздан әввәл мүбарәк әлләрини мүсәлманларын чијнинә гојар вә бујурарды: “Нәзмли вә саф дајанын. Әкс һалда гәлбләриниз мүнагишәјә дүчар олар”.\n10. Гуран охумагда. Имам Әли (ә) бујурур: “Аллаһын Рәсулу (с) “Әла” сурәсини севәрди вә бујурарды: ““Сүбһәналлаһи Рәбби Әла” ајәсини илк олараг Микајил (ә) сөјләмишдир”. (Тебјан)/дејерлер/\n351 дәфә бахылыб\nБакыда киши намәлум шәхс тәрәфиндән бычагланыб\nРусијанын јени баш назиринин ады мәлум олду\nЈасамалда 30 јашлы ҝәнҹ бычагланыб\nАБШ 2020-ҹи илин илк едамыны һәјата кечирди\nИраг: Русијадан силаһ алмаг Ирагын гануни һаггыдыр\nРусија вә Сурија америкалы гүввәләринин Гәрби Асијадан чыхмасыны тәләб етди\nГатил кишини арвадынын јанында белә ҝүлләләди - Видео\nСенат Трампа гаршы иттиһамлары мүзакирәјә чыхарды\nМәһәммәд Ҹавад Зәрифлә Вадим Пристајко арасында телефон данышығы баш тутуб\nТүркијә Суријада ики забитини вә...\nҺафтар: Түркләр ҝәлсә...\nПутини өзүндән чыхаран олај: Һөкумәти буна ҝөрә бурахды\n"Роналдо илә рәгабәтимиз әбәди јадда галаҹаг" - Месси\nИран Хәзәр дәнизини дәмирјолу илә Фарс көрфәзинә бирләшдирәҹәк\n35 азәрбајҹанлы Русијадан депорт олунду\nТрампын импичмент мәсәләси...\n16 јанварда ҝөзләнилән һава шәраити\nЗәриф сон нөгтәни гојду: Иран буна "јох" дејир...\nРамзан Кадыров Чеченистанын рәһбәри вәзифәсини тәрк етди\nПрезидентлијә намизәд нормасы ләғв едилир – Русијада\nПутин Медведјевә јени вәзифә тәклиф етди\nҸонсонун “Трамп сазиши”нә Руһанидән ҹаваб\nРусија һөкумәти истефаја ҝедир – Тәҹили\nГубада 58 јашлы киши бычагланды\nСУРИЈАНЫ ХАТЫРЛАДАН БАКЫ - ВИДЕО\nӨВЛАДЫНЫН ГАНЫ ПУЛЛА САТЫЛАН АНА - ВИДЕО\nИран Британија сәфирини “арзуолунмаз шәхс” елан етди\nАБШ-ын Техас штатында орта мәктәбдә атышма олуб, өлән вар\nИранда АБШ-а гаршы етиразлар давам едир\nАБШ базасы јенә вурулду\nВолодин Ирана сәфәр едәҹәк\nМәһәммәд Ҹавад Зәриф Давосда иштиракдан имтина етди


Q=18	C=4	SS=4	LS=13	PS=0	DC=4	LC=0	SD=0	BS=2	G0=11	G1=9	G2=6	DLID=az_RU	BODY=Јеһованы мәдһ етмәк үчүн јашајын!\nДИЛИ: Aзәрбајҹан (кирил әлифбасы) Cakchiquel (Central) Јава дили Азәрбајҹан (латын әлифбасы) Белиз креолу Бразилија жест дили Валенсија Вјетнам Галисија дили Гвинеа-Биссау креолу Гренландија Данимарка Индонезија Исвеч Камбоҹа Кирибати Конго Лаос Литва Маврики креолу Македонија Малта Мјанма Непал Ниас Нидерланд Ниуе Ниҝериа пиҹини Норвеч Понапе Самоа Санҝир Сејшел креолу Соломон Адалары пиҹини Таити Тонга Тувалу Увеа Уелс Украјна Фарер Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) абуа абуи адангме албан алман алур амһара аракуан ассам аукан африкаанс ачоли ашағы алман ајмара аҹа бамана баса (Камерун) баск батак (каро) батак (сималунгун) батак (тоба) бауле башгырд бенгал биак бикол бислама болгар булу варај везо венда волајта га газах ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дајак (нгаҹу) дигорон дреһу дуала дхолуо еве едо ермәни есан естон ефик занде зулу ибан ибанаг ибинда ибо иврит илок инҝилис исланд исоко испан италјан кабовердиану кабре кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) конкани (латын) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш ленҹе лингала лози ломве лувале луганда лунда макуа малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел менде мизо михе миштек (Ҝерреро) монгол море навахо науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве одиа окпе олу конзо оромо осетин отоми (Мескитал вадиси) пангасинан папјаменто (Күрасао) пиҹин (Камерун) полјак португал португал (португал) пәнҹаб румын рунјанкоре рус руторо санго сапотек (Истм) сапотек (Лачигуири) сарамаккан свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тлапанек ток-писин тотонак тохолабал тсва тсонга тумбука түрк түркмән умбунду урду уруунд урһобо ујғур (кирил) фарс фин фон франсыз хорват чавакано чангана(Мозамбик) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чуабо чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд әрәб өзбәк\nҺәјат Аллаһын бәхш етдији ән ҝөзәл немәтләрдән биридир. Һәјаты неҹә јашадығымыз, она нә дәрәҹәдә дәјәр вердијимизи ҝөстәрир. Аллаһын хидмәтчиси олдуғумуз үчүн биз чалышырыг ки, истедад вә баҹарыгларымызы Јараданымыз Јеһова Аллаһын јолунда сәрф едәрәк Ону мәдһ едәк (Зб 36:9; Вһ 4:11). Амма бу зәманәнин гајғылары һәјатымызы ағырлашдырыб ибадәтә һәвәсимизи сојуда биләр (Мр 4:18, 19). Одур ки, өзүмүздән сорушмалыјыг: «Тәмиз виҹданла дејә биләрәмми ки, әлимдә оланын ән јахшысыны Јеһоваја верирәм? (Һш 14:2) Ишим вә сәнәтим ибадәтимә неҹә тәсир едир? Хидмәтин һансы нөвүндә өзүмү сынаја биләрәм?» Әҝәр ајдын олса ки, мүәјјән дүзәлишләр етмәк лазымдыр, Јеһова Аллаһдан көмәк истәмәли вә бу истигамәтдә конкрет аддымлар атмалыјыг. Әмин ола биләрик ки, һәр ачылан ҝүнү Јеһова Аллаһы мәдһ етмәк үчүн јашасаг, һәјатымыз мәналы вә хошбәхт олаҹаг! (Зб 61:8).\nИстедадынызы кимин јолунда сәрф едирсиниз?\n«ИСТЕДАДЫНЫЗЫ ЈЕҺОВАНЫН ЈОЛУНДА СӘРФ ЕДИН» АДЛЫ ВИДЕОЈА БАХАНДАН СОНРА АШАҒЫДАКЫ СУАЛЛАРЫ ҸАВАБЛАНДЫРЫН:\nИстедадымызы Шејтанын дүнјасына сәрф етмәк нәјә ҝөрә ағылсызлыгдыр? (1Јһ 2:17)\nӘлләриндә оланын ән јахшысыны Јеһова Аллаһа верәнләр һансы немәтләри алырлар?\nИстедад вә баҹарығынызы хидмәтин һансы нөвләриндә истифадә едә биләрсиниз?\nАИЛӘВИ ИБАДӘТ АХШАМЫ ҮЧҮН ТӘКЛИФ:\nУзун илләр Јеһова Аллаһа хидмәт едән, мәсәлән, таммүддәтли хидмәтдә олан тәблиғчијә нөвбәти суаллары верин: Әлиндә оланын ән јахшысыны Јеһоваја вермәк үчүн һансы гурбанлары вермәли олуб? Буна ҝөрә Јеһова она һансы немәтләри вериб?\nJW телевизијасынын МҮСАҺИБӘЛӘР ВӘ ҺӘЈАТИ ҺАДИСӘЛӘР бөлмәсинә дахил олуб өмрүнү Јеһова Аллаһа хидмәтә һәср едән баҹы-гардашларын мүсаһибәләринә бахын. Мүсаһибәләрдән онларын хидмәтдән неҹә севинҹ дујдуғуну ҝөрә биләрсиниз.


Q=1	C=0	SS=0	LS=0	PS=0	DC=0	LC=0	SD=0	BS=1	G0=107	G1=91	G2=48	DLID=az_RU	BODY=Мүгәддәс Китаб Тәдгигатчылары — Онлар сахта динин буховундан азад олдулар | Тәлим\n«Еј халгым, ондан чыхын» (ВӘҺЈ 18:4).\nНӘҒМӘ: 10, 93\nИлк Мүгәддәс Китаб Тәдгигатчылары Бөјүк Бабилә гаршы дурмаг үчүн һансы ҹәсарәтли аддымы атмышдылар?\nБиринҹи Дүнја мүһарибәси дөврүндә Јеһова Аллаһын хидмәтчиләринин нәјә ҝөрә дүзәлишә еһтијаҹы вар иди, амма бу, нәјә дәлаләт етмир?\nМәсһ олунмуш мәсиһиләр Бөјүк Бабилин әсарәтиндән нә вахт азад олублар?\n1. а) Һарадан билирик ки, Аллаһын халгы Бабил әсарәтиндә әбәди галмајаҹагды? б) Бу мәгаләдә һансы суаллар нәзәрдән кечириләҹәк?\nӘВВӘЛКИ мәгаләдән садиг мәсиһиләрин Бабил әсарәтинә неҹә дүшдүјүнү өјрәндик. Хошбәхтликдән бу әсарәт әбәди сүрмәјәҹәкди. Мүгәддәс Китаб васитәсилә Аллаһ өз халгына бујурмушду: «Еј халгым, ондан чыхын». Әҝәр һеч кәс јалан динин дүнја империјасынын әсарәтиндән чыха билмәсәјди, бу әмр мәнасыз оларды. (Вәһј 18:4 ајәсини охујун.) Аллаһын халгынын Бабилин ҹајнағындан нә вахт тамамилә азад олдуғуну билмәк бизләр үчүн чох мараглыдыр. Амма илк өнҹә нөвбәти суалларын ҹавабыны тапмаг лазымдыр: 1914-ҹү илдән әввәл Мүгәддәс Китаб Тәдгигатчылары Бөјүк Бабилә гаршы дурмаг үчүн һансы аддымлары атмышдылар? Биринҹи Дүнја мүһарибәси илләриндә баҹы-гардашлар тәблиғ ишиндә нә дәрәҹәдә фәал идиләр? Доғруданмы, һәмин вахт дүзәлишә еһтијаҹы олдуғу үчүн Аллаһын халгы Бабилин әсарәтинә дүшмүшдү?\n2. Илк Мүгәддәс Китаб Тәдгигатчылары Бөјүк Бабилә гаршы һансы мөвгени тутмушдулар?\n2 Биринҹи Дүнја мүһарибәсиндән әввәлки онилликләр әрзиндә Чарлз Тејз Рассел вә мәсләкдашлары нәтиҹәјә ҝәлмишдиләр ки, һеч бир мәсиһи мәзһәби инсанлара Мүгәддәс Китабдакы һәгигәтләри өјрәтмир. Буна әсасән дә онлар о дөврдә баша дүшдүкләри дәрәҹәдә јалан динлә бүтүн мүнасибәтләри кәсмәјә гәрар вермишдиләр. Һәтта «Сион Ҝөзәтчи гүлләси»нин 1879-ҹу ил нојабр сајында онларын Мүгәддәс Китаба әсасланан бу мөвгеләри илә бағлы дејилирди: «Мәсиһин бакирә нишанлысы олдуғуну иддиа едән, әслиндә исә дүнјајла (һејван) әлбир олан һәр дин, Мүгәддәс Китабын дили илә десәк, фаһишә диндир». Бәли, Мүгәддәс Китаб Бөјүк Бабили фаһишә кими тәсвир едир. (Вәһј 17:1, 2 ајәләрини охујун.)\n3. Мүгәддәс Китаб Тәдгигатчылары сахта динин үзвү олмаг истәмәдикләрини неҹә ҝөстәрмишдиләр? (Мәгаләнин әввәлиндәки шәклә бахын.)\n3 Мөмин инсанлар баша дүшүрдүләр ки, сахта диндән чыхмасалар, Аллаһын рәғбәтини газана билмәзләр. Буна ҝөрә дә Мүгәддәс Китаб Тәдгигатчыларынын чоху килсәјә үзвлүкдән чыхмаг барәдә әризә јазырды. Бәзи һалларда онлар бу әризәни килсә ҝөрүшләриндә һамынын гаршысында охујурдулар. Бунун гадаған олдуғу јерләрдә исә, онлар әризәнин сурәтини килсәнин бүтүн үзвләринә јоллајырдылар. Тәдгигатчылар килсә илә мүнасибәти тамамилә кәсмәјә гәти гәрарлы идиләр! Әввәлки әсрләрдә буна ҝөрә инсаны едам едәрдиләр. XIX әсрин сонларында исә бир чох өлкәләрдә дин дөвләтин дәстәјини итирмәјә башлады. Буна ҝөрә дә бу өлкәләрдә инсанлар дини мөвзулар барәдә сәрбәст данышыр вә килсә тәлимләри илә разылашмадығыны ачыг шәкилдә сөјләјә билирди.\n4. Биринҹи Дүнја мүһарибәси заманы Аллаһын халгы илә Бөјүк Бабил арасында һансыса әлагә вар иди?\n4 Мүгәддәс Китаб Тәдгигатчылары баша дүшүрдүләр ки, јалан диндән чыхдыгларыны јалныз гоһумлара, дост-танышлара вә килсә үзвләринә билдирмәк аздыр. Бүтүн дүнја Бөјүк Бабилин ич үзүнү ҝөрмәлидир, онун фаһишә дин олдуғуну билмәлидир! Бу мәгсәдлә 1917-ҹи илин декабр ајындан 1918-ҹи илин әввәлинә кими минләрлә Мүгәддәс Китаб Тәдгигатчысы 10 милјон нүсхә трактат пајламышды. Бу трактатда дәрҹ олунан «Бабилин сүгуту» адлы мөвзу мәсиһи мәзһәбләрини ифша едирди. Тәсәввүр етмәк олар, бу, кешишләри неҹә гәзәбләндирмишди! Анҹаг онларын гәзәби Мүгәддәс Китаб Тәдгигатчыларынын әлини бу мүһүм ишдән сојутмады. Онлар инсанлара јох, һөкмдар Аллаһа итаәт етмәјә гәти гәрарлы идиләр (Һәв. 5:29). Бурадан һансы нәтиҹәјә ҝәлирик? Белә чыхыр ки, Биринҹи Дүнја мүһарибәси заманы Мүгәддәс Китаб Тәдгигатчылары Бабилин әсарәтинә дүшмәмишдиләр, әксинә, һәмин вахт онлар, демәк олар ки, јалан диндән чыхмышдылар вә башгаларына да бу ишдә көмәк едирдиләр.\nМҮҺАРИБӘ ИЛЛӘРИНДӘ ТӘДГИГАТЧЫЛАРЫН ӘЗМИ\n5. Биринҹи Дүнја мүһарибәси заманы баҹы-гардашларын тәблиғ ишиндә әзмли олдуғуна һансы сүбут вар?\n5 Әввәлләр биз елә дүшүнүрдүк ки, Тәдгигатчылар Биринҹи Дүнја мүһарибәси заманы тәблиғ ишини зәифләтдикләри үчүн Јеһова Аллаһ онлардан наразы иди. Буна ҝөрә дә О, Бөјүк Бабилә халгыны гыса мүддәтлик әсир етмәјә изин верди. Лакин 1914—1918-ҹи илләр әрзиндә Јеһоваја сәдагәтлә хидмәт едән баҹы-гардашлар данышырдылар ки, һәмин илләрдә тәблиғ ишиндә онлар бир халг кими вар ҝүҹләри илә чалышырдылар. Онларын бу сөзләринә тутарлы дәлилләр вар. Аллаһын халгынын мүасир тарихини арашдырмаг бизә Мүгәддәс Китабдакы бәзи һадисәләри даһа јахшы баша дүшмәјә көмәк едир.\n6, 7. а) Биринҹи Дүнја мүһарибәси илләриндә тәблиғчиләр һансы манеәләри ашмалы олмушдулар? б) Мүһарибә илләриндә Тәдгигатчыларын тәблиғ ишиндә әзмлә чалышдығына мисаллар ҝәтирин.\n6 Биринҹи Дүнја мүһарибәси илләриндә (1914—1918) Мүгәддәс Китаб Тәдгигатчылары шаһидлик ишиндә фәал идиләр. Анҹаг бәзи сәбәбләрдән онлар үчүн бу иши ҝөрмәк елә дә асан дејилди. Ҝәлин бу сәбәбләрдән икисинә нәзәр јетирәк. Биринҹиси, һәмин илләрдә тәблиғ иши әсасән Мүгәддәс Китаба әсасланан нәшрләрин пајланмасы илә һәјата кечирилирди. 1918-ҹи илин әввәлиндә «Ачылмыш сирр» китабынын дөвләт тәрәфиндән гадаған олунмасы тәблиғ ишини чәтинләшдирди. Чүнки баҹы-гардашларын чоху јалныз Мүгәддәс Китабла тәблиғ етмәји баҹармырдылар, «Ачылмыш сирр» китабы, бир нөв, онларын әвәзинә данышырды. Икинҹи әнҝәл 1918-ҹи илдә түғјан едән испанка грипи иди. Бу јолухуҹу хәстәлијин јајылмасы тәблиғчиләрә башга әразиләрә ҝетмәјә мане олурду. Бу вә диҝәр чәтинликләрә бахмајараг, Мүгәддәс Китаб Тәдгигатчылары тәблиғ ишини ирәли апармаг үчүн әлләриндән ҝәләни едирдиләр.\nЈеһоваја әзмлә хидмәт едән Мүгәддәс Китаб Тәдгигатчылары (6 вә 7-ҹи абзаслара бахын)\n7 Индики илә мүгајисәдә сајы елә дә чох олмајан Мүгәддәс Китаб Тәдгигатчылары 1914-ҹү илдә 9 милјондан чох инсана «Јарадылыш фотодрамы»ны нүмајиш етдирмишди. Шәкилләрдән вә слајдлардан ибарәт сәслә мүшајиәт олунан бу драмда бәшәр тарихинин тәмәли гојуландан та Мәсиһин миниллик һөкмранлығынын сонуна гәдәрки дөврә аид һадисәләр тәсвир олунурду. Һәмин дөвр үчүн бу ҹүр драм әрсәјә ҝәтирмәк бөјүк наилијјәт иди. Тәсәввүр едирсиниз, тәкҹә 1914-ҹү илдә драма тамаша едән инсанларын сајы бу ҝүн фәалијјәт ҝөстәрән тәблиғчиләрин сајындан чох иди! Һесабата ҝөрә, Бирләшмиш Штатларда 1916-ҹы илдә ачыг мәрузәләрә гулаг асан инсанларын үмуми сајы 809 393 нәфәр, 1918-ҹи илдә исә 949 444 нәфәр олмушдур. Бәли, һәмин дөврдә тәблиғчиләр чох фәал идиләр!\n8. Биринҹи Дүнја мүһарибәси илләриндә баҹы-гардашлары руһани гида илә тәмин етмәк үчүн һансы ишләр ҝөрүлүрдү?\n8 Биринҹи Дүнја мүһарибәси заманы мәсул гардашлар бүтүн Мүгәддәс Китаб Тәдгигатчыларыны вахтлы-вахтында руһани гида илә тәмин етмәк вә руһландырмаг үчүн вар ҝүҹләри илә чалышырдылар. Бунун сајәсиндә баҹы-гардашлар тәблиғ ишиндә ирәли ҝедирдиләр. О илләрдә тәблиғ ишиндә фәал иштирак едән Ричард Барбер гардаш демишди: «Һәмин вахт ишимиз өз ахары илә ҝедирди: бир нечә сәјјар нәзарәтчи јығынҹаглары зијарәт едирди, “Ҝөзәтчи гүлләси” журналы мүнтәзәм чап олунурду вә бу журналын гадаған олундуғу әразијә, Канадаја ҝөндәрилирди... Бир неҹә баҹы-гардашын “Ачылмыш сирр” китабы мүсадирә олундуғу үчүн, мәнә онлара бу китабын кичик өлчүлү нүсхәсини ҝөндәрмәк тапшырылмышды. Рутерфорд гардаш тәклиф етмишди ки, баҹы-гардашлары руһландырмаг үчүн Бирләшмиш Штатларын гәрбиндәки бир нечә шәһәрдә топланты тәшкил едәк вә ора натигләр ҝөндәрәк».\nДҮЗӘЛИШӘ ЕҺТИЈАҸ ЈАРАНЫР\n9. а) Нәјә ҝөрә 1914—1919-ҹу илләр әрзиндә Аллаһын халгынын дүзәлишә еһтијаҹы вар иди? б) Тәдгигатчыларла бағлы һансы гәнаәтә ҝәлмәк сәһв оларды?\n9 Демәк олмаз ки, 1914—1919-ҹу илләр әрзиндә Мүгәддәс Китаб Тәдгигатчыларынын етдији һәр шеј Аллаһын Кәламындакы принсипләрә ујғун иди. Дүздүр, онлар һәр шеји үрәкдән едирдиләр, амма һөкумәтә итаәт мәсәләсини там шәкилдә баша дүшмүрдүләр (Ром. 13:1). Буна ҝөрә дә мүһарибә заманы һәрдән битәрәфлији позурдулар. Мәсәлән, Бирләшмиш Штатлар президенти әмр вермишди ки, 1918-ҹи ил мај ајынын 30-у һамы сүлһ үчүн дуа етсин. «Ҝөзәтчи гүлләси» журналы Мүгәддәс Китаб Тәдгигатчыларыны бу чағырыша һај вермәјә сәсләјирди. Бәзи гардашлар мүһарибәни мадди ҹәһәтдән дәстәкләмәк мәгсәди илә истигразлар алыр, бәзиләри исә һәтта әлинә силаһ алыб мүһарибәјә ҝедирди. Анҹаг Тәдгигатчыларын мүәјјән шејләрдә сәһв бурахдыглары үчүн Бабилин әсарәтинә дүшдүкләрини дүшүнмәк дүзҝүн олмазды. Әслиндә, онлар сахта диндән чыхмалы олдугларыны билирдиләр вә буна ҝөрә дә Биринҹи Дүнја мүһарибәси заманы, демәк олар ки, ондан чыхмышдылар. (Лука 12:47, 48 ајәләрини охујун.)\n10. Мүгәддәс Китаб Тәдгигатчыларынын һәјата һөрмәт етдији нәдән ҝөрүнүр?\n10 Мүгәддәс Китаб Тәдгигатчылары битәрәфлик мәсәләсини буҝүнкү гәдәр анламасалар да, онлар бир шеји дәгиг баша дүшүрдүләр: Аллаһын Кәламы инсан һәјатына гәсд етмәји гадаған едир. Буна ҝөрә дә дөјүшә ҝедән гардашлар әлләринә силаһ алсалар да, инсанлара атәш ачмырдылар. Атәш ачмагдан имтина едән бәзи гардашлары өн ҹәбһәјә ҝөндәрирдиләр ки, орада һәлак олсунлар.\n11. Мүгәддәс Китаб Тәдгигатчыларынын мүһарибәдә битәрәф олмалары һөкумәт нүмајәндәләринә неҹә тәсир етмишди?\n11 Гардашлар битәрәфлик мәсәләсини там баша дүшмәсәләр дә, онларын мөвгеји Шејтаны чох гәзәбләндирирди. Буна ҝөрә дә о, ганун ады илә пислик төрәтмәјә башлады (Зәб. 94:20). Бирләшмиш Штатлар ордусунун ҝенерал-мајору Ҹејмс Франклин Белл Рутерфорд вә Ван Амбург гардашла сөһбәтиндә демишди ки, Бирләшмиш Штатларын Әдлијјә Назирлији Конгресә мүһарибә заманы әлинә силаһ алмајанлара өлүм һөкмү кәсмәклә бағлы ганун лајиһәси тәклиф етмишди. О, әсасән, Мүгәддәс Китаб Тәдгигатчыларыны нәзәрдә тутурду. Сонра гәзәбиндән партлаја-партлаја ҝенерал Белл Рутерфорд гардаша демишди: «[Президент] Уилсон ганунун гәбул олунмасына разылыг вермәди. Амма ејби јох, биз билирик нә етмәк лазымдыр. Кечәҹәксиниз әлимизә!»\n12, 13. а) Нәјә ҝөрә сәккиз мәсул гардаш һәбс олунмушду? б) Нәдән ҝөрүнүр ки, һәбс ҹәзасы гардашларын Аллаһын ганунуна риајәт етмәк гәтијјәтини зәифләтмәмишди?\n12 Гардашлара һәдә-горху ҝәлән һәмин сәлаһијјәтли шәхсләр сөзләринин үстүндә дурдулар. Ҝөзәтчи Гүлләси Ҹәмијјәтинин нүмајәндәләри олан Рутерфорд, Ван Амбург вә диҝәр алты гардаш һәбс едилди. Һаким бу гардашлара һөкм чыхаранда демишди: «Бу адамларын јајдығы дин алман дивизијасындан даһа тәһлүкәлидир. Онлар нәинки һөкумәт нүмајәндәләрини вә ордуну тәһгир едибләр, һәтта бүтүн килсә хадимләрини дә иттиһам едибләр. Онлары ағыр шәкилдә ҹәзаландырмаг лазымдыр» («Маршда иман», А. Макмилан, сәһ. 99). Елә белә дә олду. Гардашларын сәккизи дә узунмүддәтли һәбс ҹәзасы илә Атлантадакы (Ҹорҹија, АБШ) федерал һәбсханаја ҝөндәрилир. Амма мүһарибә гуртаранда онлар азад олунду вә онларын үзәриндән иттиһам ҝөтүрүлдү.\n13 Һәтта һәбсдә белә, бу гардашлар Аллаһын ганунларына риајәт етмәјә гәтијјәтли идиләр. Онларын Бирләшмиш Штатларын президентинә јаздығы әфв мәктубунда дејилирди: «Аллаһ Өз Кәламында бујуруб: “Адам өлдүрмәјин”. Одур ки Бирлијин [Бејнәлхалг Мүгәддәс Китаб Тәдгигатчылары Бирлијинин] Ағаја һәср олунмуш һәр бир үзвү бу гануну биләрәкдән позарса, Аллаһын рәғбәтини итирмиш олаҹаг, һәтта өзүнү әбәди мәһвә мәһкум едәҹәк. Буна ҝөрә дә онлар өз виҹданларына вә ирадәләринә зидд ҝедәрәк кимисә өлдүрә билмәзләр». Чох ҹәсарәтли сөзләрдир, елә дејилми?! Бәли, гардашлар Аллаһын ганунуну позмаг фикриндә дејилдиләр!\n14. Мүгәддәс Китаба әсасән, 1914—1919-ҹу илләр арасында һансы һадисәләр баш вермәли иди?\n14 Мәлаки 3:1—3 ајәләриндә мәсһ олунмуш мәсиһиләрин, «Лави оғуллары»нын тәмизләнмәси, 1914-ҹү илдән 1919-ҹу илин әввәлинә гәдәрки дөвр тәсвир олунур. (Ајәләри охујун.) Һәмин вахт «Рәбб» Јеһова Аллаһ «әһд елчиси» Иса Мәсиһлә бәрабәр руһани мәбәддә ибадәт едәнләри јохламаг үчүн ора ҝәлир. Мүәјјән дүзәлишләр едилдикдән сонра Јеһованын пакланмыш халгы хидмәтдә јени тапшырыг алмаға һазыр иди. 1919-ҹу илдә евдәки гуллугчулара вахтлы-вахтында јемәк верән «садиг вә ағыллы нөкәр» тәјин олунур (Мәт. 24:45). Бәли, артыг Аллаһын халгы Бөјүк Бабилин ҹајнағындан гуртулмушду. Һәмин вахтдан етибарән Јеһова Аллаһын лүтфү сајәсиндә мәсиһиләрин Онун ирадәси барәдә билији артмаға вә Јараданларына мәһәббәтләри ҝүҹләнмәјә башлады. Бу, Аллаһын бизә бәхш етдији ән ҝөзәл немәтләрдән биридир! \n15. Бөјүк Бабилин әсарәтиндән азад олмағымыз бизи нәјә тәшвиг едир?\n15 Шејтанын пак ибадәти јер үзүндән силмәк ҹәһдләри боша чыхды. Бөјүк Бабилин әсарәтиндән гуртулмаг әсл хошбәхтликдир! Лакин Јеһованын бизи һансы мәгсәдлә әсарәтдән азад етдијини унутмамалыјыг (2 Кор. 6:1). Сахта динин әсарәтиндә һәлә нә гәдәр тәмизгәлбли инсан вар! Онлары да хилас етмәк лазымдыр. Бу ишдә биз онлара көмәк едә биләрик. Буна ҝөрә дә ҝәлин бу инсанлара хилас јолуну ҝөстәрмәк үчүн өтән әсрдә јашајан баҹы-гардашларымыз кими әлимиздән ҝәләни едәк!\n^  (14-ҹү абзас) Јәһудиләрин 70 иллик Бабил әсарәти илә мәсиһиликдә дөнүклүк баш галдырандан сонра баш верән һадисәләр арасында чохлу охшарлыглар вар. Амма гејд етмәк лазымдыр ки, јәһудиләрин Бабил әсарәти мәсиһиләрин башына ҝәлән һадисәләрин пејғәмбәрлији дејил. Сәбәбләрдән бири әсарәт мүддәтинин фәргли олмасыдыр. Буна ҝөрә дә јәһудиләрин әсарәтиндә баш верән һәр хырда мәгамла 1919-ҹу илә гәдәрки илләрдә мәсһ олунмуш мәсиһиләри башына ҝәлән һадисәләр арасында охшарлыг ахтармамалыјыг.


Q=11	C=2	SS=2	LS=5	PS=5	DC=0	LC=0	SD=0	BS=1	G0=33	G1=26	G2=8	DLID=az_RU	BODY=Чыхыш 18 | Онлајн Мүгәддәс Китаб | Јени дүнја тәрҹүмәси\nЈәтра вә Сәфурәнин ҝәлиши (1—12)\nЈәтранын мүдрик мәсләһәти (13—27)\n18 Мусанын гајынатасы Мәдјән каһини Јәтра+ Јеһова Аллаһын Муса вә халгы Исраил үчүн нәләр етдијини, Исраили Мисирдән неҹә чыхардығыны ешитди.+ 2 Муса арвады Сәфурәни ҝери ҝөндәрәндән гајынатасы Јәтра гызыны 3 ики оғлу+ илә бирликдә јанында сахлајырды. Оғланлардан биринин ады Һирсәм*+ иди. Муса: «Јад елдә гәриб олдум», — дејәрәк она бу ады вермишди. 4 О бири оғлунун ады Әлјәзәр* иди. Муса она ад верәндә: «Атамын Аллаһы көмәјимдир, мәни фиронун гылынҹындан гуртарды», — демишди.+ 5 Беләликлә, гајынатасы Мусанын оғланларыны вә арвадыны ҝөтүрүб онун јанына, сәһрада Аллаһын дағынын јанында чадыр гурдуғу јерә ҝәлди.+ 6 Јәтра Мусаја хәбәр ҝөндәриб деди: «Мән, гајынатан Јәтра,+ арвадын вә ики оғлунла бирликдә јанына ҝәлмишәм». 7 Буну ешидән кими Муса гајынатасыны гаршыламаға чыхды, гаршысында тәзим едиб ону өпдү. Онлар бир-бириндән һал-әһвал тутуб чадыра ҝирдиләр. 8 Муса гајынатасына Јеһованын Исраилә ҝөрә фиронун вә Мисирин башына нәләр ҝәтирдијини, јол боју чәкдикләри сыхынтылары вә Јеһованын онлары неҹә гуртардығыны нәгл етди.+ 9 Јәтра Јеһованын исраиллиләрә етдији јахшылыглара, онлары Мисирдән гуртардығына ҝөрә чох севинди. 10 О деди: «Сизи Мисирдән чыхаран, фиронун әлиндән гуртаран, халгы Мисирин әсарәтиндән азад едән Јеһоваја ешг олсун! 11 Инди билдим ки, Јеһова бүтүн аллаһлардан уҹадыр,+ халгы илә тәкәббүрлә даврананларын башына ҝөр нәләр ҝәтириб». 12 Сонра Мусанын гајынатасы Јәтра Аллаһа јандырма тәгдимәси вә гурбанлар ҝәтирди. Һарун вә Исраилин бүтүн ағсаггаллары ҝәлиб Аллаһын өнүндә Мусанын гајынатасы илә чөрәк кәсдиләр. 13 Сәһәри ҝүн Муса һәмишәки кими отуруб халга һакимлик етмәјә башлады. Халг да сәһәрдән ахшамаҹан Мусанын гаршысында дајаныб дурду. 14 Мусанын гајынатасы баш верәнләри ҝөрәндә деди: «Сән нијә белә едирсән? Нијә бу иши тәкбашына ҝөрүрсән, халг да сәһәрдән ахшама кими јанында дуруб ҝөзләјир?» 15 Муса гајынатасына деди: «Халг Аллаһын һөкмүнү өјрәнмәк үчүн мәним јаныма ҝәлир. 16 Һәлл олунасы ишләри оланлар јаныма ҝәлир, мән дә араларында һакимлик едир, онлара Аллаһын һөкмүнү вә ганунларыны әјан едирәм».+ 17 Гајынатасы Мусаја деди: «Сән дүз еләмирсән. 18 Белә ҝетсә, өзүн дә әлдән дүшәҹәксән, халгы да үзәҹәксән. Бу јүк сәнин үчүн һәддән артыг ағырдыр, ону тәк дашыја билмәзсән. 19 Ҝәл сәнә бир мәсләһәт верим. Мәнә гулаг ас, Аллаһ да сәнинлә олаҹаг.+ Сән халгы Аллаһын һүзурунда тәмсил едиб халгын ишләрини Она чатдыр.+ 20 Онлары ганун вә гајдалардан хәбәрдар ет;+ һансы јолла ҝетмәлидирләр, һансы иши ҝөрмәлидирләр онлара баша сал. 21 Бундан башга, халгын ичиндән баҹарыглы,+ Аллаһдан горхан, етибарлы, һарам газанҹа нифрәт едән+ адамлар сеч вә онлары һәр мин, һәр јүз, һәр әлли вә һәр он нәфәрин үстүндә башчы гој.+ 22 Иш галханда онлар халгы мүһакимә етсинләр. Чәтин мәсәләләри сәнә ҝөндәрсинләр,+ хырда мәсәләләрә исә өзләри бахсынлар. Бу јүкү онларла бирликдә дашы. Гој сәнин үчүн дә асан олсун.+ 23 Елә Аллаһын да бујурдуғу будур. Белә етсән, һәм өзүн давам ҝәтирәрсән, һәм дә ҹамаат разы галыб архајын евинә-ешијинә ҝедәр». 24 Муса гајынатасынын сөзүнә гулаг асыб дедији һәр шеји етди. 25 Исраиллиләрин арасындан баҹарыглы кишиләр сечиб онлары һәр мин, һәр јүз, һәр әлли вә һәр он нәфәрин үстүндә башчы гојду. 26 Беләликлә, лазым оланда онлар халгы мүһакимә едирдиләр. Чәтин ишләри Мусаја ҝөндәрирдиләр,+ хырда мәсәләләрә исә өзләри бахырды. 27 Бундан сонра Муса гајынатасыны јола салды+ вә о чыхыб өз өлкәсинә ҝетди.\n^ Мәнасы: Аллаһым көмәкдир.


Q=17	C=17	SS=13	LS=0	PS=0	DC=0	LC=0	SD=0	BS=1	G0=21	G1=13	G2=0	DLID=az_RU	BODY=Ҝүрҹүстана бир нәзәр. Дини, әразиси, ҹамааты\nҮзүм јығымы зөвгвериҹи ишдир\nӘрази. Ҝүрҹүстан мөһтәшәм дағ силсиләләри вә һүндүрлүјү 4500 километрдән чох олан башыгарлы зирвәләри илә таныныр. Ҹоғрафи ҹәһәтдән ики һиссәјә бөлүнүр: Шәрги Ҝүрҹүстан вә Гәрби Ҝүрҹүстан. Һәр ики һиссәнин өз иглими, мәдәнијјәти, мусигиси, рәгсләри вә јемәкләри илә фәргләнән бөлҝәләри вар.\nӘһали. Әһалисинин сајы 3,7 милјон нәфәрдир. Әһалинин тәхминән 80 фаизи ҝүрҹүдүр.\nДин. Әһалинин бөјүк гисмини православ христианлары, 10 фаизини исә мүсәлманлар тәшкил едир.\nДил. Ҝүрҹүстан халгынын данышдығы дил гоншу халгларын дилләриндән кәскин шәкилдә фәргләнир. Тарихи мәнбәләр ҝөстәрир ки, өзүнәмәхсус ҝүрҹү әлифбасы ерамыздан әввәл јараныб.\nИгтисадијјат. Әһалинин чох һиссәси доланмаг үчүн кәнд тәсәррүфаты илә мәшғул олур. Сон заманлар туризм Ҝүрҹүстанын игтисадијјатында мүһүм јер тутмаға башлајыб.\nИглим. Өлкәнин шәрг һиссәсинин иглими мүлајимдир. Гәрб һиссәсинин — Гара дәниз саһили әразисинин исә иглими субтропикдир. Буна ҝөрә дә бурада ситрус мејвәләри бол олур.\nКахети бөлҝәсиндә үзүм јығымы\nМәтбәх. Ҝүрҹү сүфрәсини чөрәксиз тәсәввүр етмәк олмаз. Милли чөрәкләри тәндирдә биширилир. Јемәкләри әсасән бол ҝөјәртили вә әдвалы олур. Ҝүрҹүстанда шәраб истеһсалы гәдим тарихә маликдир. Шәрабы һазырламаг үчүн, адәтән, әзилмиш үзүм бөјүк ҝил габларда гыҹгырдылыр вә орада сахланылыр. Әһалинин әксәријјәти өзү үзүм јетишдириб шәраб һазырлајыр. Ҝүрҹүстанда тәхминән 500 үзүм нөвү вар.\nМилли чөрәјин биширилмәси\n2016-ҸЫ ИЛДӘ ТӘБЛИҒЧИЛӘРИН САЈЫ\n2016-ҸЫ ИЛДӘ АНМА МӘРАСИМИНӘ ҜӘЛӘНЛӘРИН САЈЫ


Q=1	C=1	SS=0	LS=0	PS=0	DC=0	LC=0	SD=0	BS=1	G0=42	G1=30	G2=10	DLID=az_RU	BODY=10 Ијун 2021\nИмам Мәһәммәд Багирин (ә) Мәдинәдә чохлу шаҝирдләри вар иди. Үстәлик, һәзрәтин ҝөзәл давранышы, инсани кејфијјәтләри онун мәһәббәтини Мәдинә ҹамаатынын үрәјинә долдурмушду.\nİмам Мәһәммәд Багирин (ә) Мәдинә әһалиси арасында артан һөрмәти, о һәзрәтин илаһи елмләри тәлим етмәси вә чохлу тәләбә јетирмәси артыг хәлифә Һишам ибн Әбдүлмәлики нараһат едирди.\nҺишам да диҝәр залым һөкмранлар кими јахшы инсанын вә һамы тәрәфиндән севилән бир шәхсин халгын арасында олмасыны истәмирди. Она ҝөрә дә имама һәсәд едир, ҹамаатын онун әтрафына топлашмасындан горхур вә өз һөкумәти үчүн зәрәрли ола биләҹәјиндән еһтијат едирди.\nҺишам даим һәзрәти неҹә ҝөздән салмаг вә арадан ҝөтүрмәк барәдә дүшүнүрдү. Хәлифә бу барәдә өз мүшавирләри мәсләһәтләшди. Ҝүнләрин бириндә Һишамын мәмурлары Мәдинәјә ҝәләрәк имам Багирин (ә) евинә ҝетдиләр. Онлар имама дедиләр: Һишам бизи ҝөндәрмишдир ки, сәни Шама апармаг.\nИмам сәфәрә һазырлашды, оғлу Ҹәфәри (ә) дә өзү илә ҝөтүрәрәк Һишамын мәмурлары илә бирликдә Шама ҝетди.\nŞама чатдыгда мәмурлар имамы хәлифәнин сарајына тәрәф апардылар вә сарајын гаршысында атдан ендирдиләр.\nИмам Мәһәммәд Багир (ә) вә оғлу Ҹәфәр Садиг (ә) бир нечә ҝүн хәлифәнин сарајынын гаршысында ҝөзләмәли олдулар. Нәһајәт, хәлифә онларын сараја ҝәтирилмәси барәдә ҝөстәриш верди.\nİмам өз оғлу илә мәҹлисә дахил олду. Хәлифә тахтда отурмушду вә сарај әјанлары да онун јанында дајанмышдылар. Имам Багир (ә) хәлифә илә үз-үзә дајанмадан мәҹлисин бүтүн иштиракчыларына хитаб едәрәк деди: - Салам олсун сизә.\nХәлифә елә ҝүман едирди ки, имам Багир (ә) әввәл онун јанына ҝедәҹәк вә она хүсуси салам верәҹәк. Анҹаг хәлифәнин ҝөзләдији кими олмады. Она ҝөрә дә чох нараһат олду, рәнҝи дәјишди, гәзәб вә һиддәтин әсәри онун үзүндә ҝөрүндү. Анҹаг о өзүнү әлә алмаға чалышды вә бир аз сакитләшдикдән сонра үзүнү имама тутуб деди: - Бу ҝүн ох атма јарышымыз вар. Сәнин дә бу јарышда иштирак етмәјини истәјирәм.\nİмам Багир (ә) бујурду: - Мән артыг гоҹалмышам, ох атмаг вахтым өтүб кечиб, мәни үзүрлү сајын.\nЈахшы фүрсәт тапыб имамын мәғлубијјәтин астанасында дајандығыны дүшүнән Һишам даһа да исрар едәрәк онун јарышда иштирак етмәсини тәләб етди. Сонра мәмурлардан биринә ишарә етди ки, өз ох-каманыны имама версин. Мәмур каманы бир нечә охла бирликдә имама верди.\nНишанҝаһ дивара јерләшдирилмиш бир даирә иди. Имам хәлифәнин мәгсәдининин нә олдуғуну баша дүшдү. Онун сөзүнү гәбул едәрәк каманы ҝөтүрдү вә бир ох гојуб јајы дартды. Ох дүз нишанҝаһын ортасына санҹылды. Мәҹлис иштиракчыларынын һамысы һејрәтдә галдылар. Хәлифә өзлүјүндә фикирләшди ки, ола билсин бу бир ох тәсадүфи олараг һәдәфә дәјди. Она ҝөрә дә имамдан даһа бир ох атмасыны истәди. Имам икинҹи оху камана гојуб атды. Ох биринҹи охун ортасыны јарыб, һәдәфә санҹылды. Һамы һејрәт ичиндә иди. Белә бир һадисәни ҝөзләмәјән хәлифә гәзәбини ҝизләдә билмирди. Имамын үчүнҹү оху да икинҹи оху јарыб нишанҝаһа санҹылды. Беләликлә, һәзрәт доггуз ох атды вә охларын һәр бири өзүндән габагкы оху јарараг дүз нишанҝаһын ортасына санҹылды. Бу һејранедиҹи һадисә һамыны мат-мәәттәл гојуб, һамыны о һәзрәти алгышламаға мәҹбур етди.\nҜүманы јанлыш чыхан вә планы пуч олан Һишам, мәҹлис иштиракчыларынын имамы алгышламасыны ҝөрүр, даһа да һиддәтләнирди. Анҹаг о өз гәзәбини ҝизләтмәјә вә удмаға ҹәһд едирди. Она ҝөрә дә заһирдә имамла мүлајим давранды вә имамы онун тахтынын јанында отурмаға дәвәт етди. Амма имам гәбул етмәди вә дајандығы јердә галды. Һишам үзүнү имама тутараг деди: - Афәрин сәнә, еј Ҹәфәрин атасы! Сән әрәб вә әҹәмин (гејри-әрәбин) ох атанларынын ән үстүнүсән. Белә ох атмағы кимдән өјрәнмисән?\nİмам Багир (ә) бујурду: - Өзүн билирсән ки, Мәдинә ҹамааты арасында ох атмаг тәрәфдары чохдур вә онлар бу ишә өјрәшиб. Мән дә ҹаванлыгда бир мүддәт бу ишлә мәшғул олмушам, сонра исә тәрк етмишәм. Бу ҝүн сән исрар етдијин үчүн гәбул етдим.\nҺишам деди: - Мән бу ҝүнә гәдәр белә бир ох атма ҝөрмәмишдим. Сән чох мәһарәтлисән.\nİмам бујурду: - Еј Һишам, биз Пејғәмбәрин (с) Әһли-бејтијик. Елм вә баҹарығы Аллаһ бизә бәхш етмиш вә биз дә өз аталарымыздан буну ирс апарырыг. Башгаларында олан һәр нагис елм вә баҹарыг биздә камил сурәтдә вардыр.\nҺишам имамын сөзләриндән һиддәтләнәрәк деди: - Бәс, биз вә сиз Әбдүлманаф өвладлары дејиликми?\nİмам бујурду: - Бәли, биз һамымыз Әбдүлманаф өвладларыјыг. Амма Аллаһ Өзүнүн хас елм вә һикмәтләри илә бизә үстүнлүк вермишдир. Неҹә ки, ҹәддимиз Мәһәммәд (с) бүтүн аләмләрдән үстүн иди вә тајы-бәрабәри јох иди.\nҺишамын һиддәти ҝетдикҹә даһа да артырды. О, тутдуғу ишиндән пешман олмушду. Мәмурларына ҝөстәриш верди ки, имам Багири (ә) вә оғлу Ҹәфәри (ә) Мәдинәјә гајтарсынлар.


Q=2	C=1	SS=1	LS=1	PS=0	DC=0	LC=0	SD=0	BS=1	G0=64	G1=48	G2=25	DLID=az_RU	BODY=Nur-az.com - Бу гәдәр тәфсирчиләр јалан дејир, бир дәнә Ҝүнтај Ҝәнҹалп Бајандырлы биликли чыхыб\n28 Јанвар 2022\n23 Ҹәмадиүссани 1443\n8 Бәһмән 1400\nБу гәдәр тәфсирчиләр јалан дејир, бир дәнә Ҝүнтај Ҝәнҹалп Бајандырлы биликли чыхыб\nАј ҹаным, сән әрәб дилиндән нә охумусан, сәрф, нәһв, бәлағәт, тәфсир, һәдис елмләриндән нә ганырсан, нечә әрәб сөзүнүн лүғәви, истилаһи мәналарыны билирсән ки, дуруб Гуран ајәсини тәфсир етмәјә чалышырсан\nМәшһур олмагдан өтрү, танынмаг үчүн бу дәгигә демәк олар һәр васитәјә әл атан инсан вар. Бири сојунмаға дүнәндән һазырдыр, бири дејир мән ҹин чыхарырам, о бири дејир мән шејтанла румка вурурам. Бир башгасы башга нәсә тәлхәклик едир, тәки ҝүндәмә ҝәлсин, ҝүндәмдә галсын.\nАрашдырмачы, тарихчи кими зорла өзүнү таныдан, әслиндә ким олдуғу, һансы пешәјә саһиб олдуғу билинмәјән Ҝәнҹалпдан ахар сајты мүсаһибә алыб. Мүсаһибәни алан, һазырлајан Кәрамәт Бөјүкчөлдүр. Мүсаһибә алан шәхсин (Кәрамәтин) адыны нијә чәкдим? Она ҝөрә ки, мүсаһибәнин башлығы бу ҹүмләдән ибарәтдир: "Пејғәмбәрин вахтында һамы лүт ҝәзирди" Мүсаһибәни ҝөздән кечирдим, амма башлыға ујғун ҹүмлә тапмасам да, ҝүман едирәм ки, мүсаһибә алан шәхс бу башлығы өзүндән ујдуруб ки, бир аз сајт охунаглы олсун. Мүсаһибәдә исә Ҝәнҹалпын дедијинә ҝөрә Пејғәмбәр (с) ҝүја Кәбә евинин дүшән дашыны јеринә гојмаг үчүн һазыр олан инсанлара тәклиф едиб ки, ҹүббәләрини (әба) һамы чыхарсын вә дашы јериндән ҝөтүрмәк үчүн бу ҹүббәләр бир-биринә дүјүнләнсин. Мүсаһиб дејир ки, һамы ҹүббәсини чыхарандан сонра лүт вәзијјәтдә галдылар. Адамда һәја-абыр јахшы шејдир, адам киши олар, киши кими һәрәкәт едәр. Ахы бир сајт мәшһур олаҹаг, бир типин сәвијјәсиз сөзләри о сајтда ҝедәҹәк дејә виҹданы бир мүсаһибә гонарарына сатмазлар ахы. Ҝедин шеирдән, гәзәлдән јазын, нә билин ајаггабы тикмәк сәнәтини өјрәнин. Јахшы дәбдә олан пешәләрдән бири машын устасы олмагдыр, ҝедин "ученик" олун, өлүмдү мәҝәр һамы ҝәлиб диндән данышсын, гәзетдә ишләсин.\nБахын инди дејәрсиниз ки, адама елми ҹаваб верә билмирсиниз дејә бу ҹүр мәзәләнирсиз. Јох валлаһ, о јазыда һеч бир елми бир мәгам, дини мәнбә, бир китаб ады белә јохдур. Адам јатыб јухуда ҝөрдүкләрини дуруб сајта мүсаһибә вериб. Мәҝәр јохдурму пејғәмбәрлик иддиасы едән, өзүнү мүбарәк адам һесаб едән, сејидәм дејән, о дүнјадан дирилиб ҝәлдијини иддиа едән... Бунлар да онлардан биридир.\nСалман Рүштү һаггында өлүм фәтвасы вериләндә дә бир дәстә ҝүја ачыг ҝөрүшлү адамлар башламышдылар ки, нијә сиз елми ҹаваб верә билмирсиз, башлајырсыз өлүм фәтвасы вермәјә. Ахы бир инсан бир ҹызма-гара едиб адыны "шејтан ајәләри" гојурса бурада һансы елми ҹавабдан сөһбәт ҝедә биләр? Адам адам баласы кими ҝәлиб демәли иди ки, мәним Гуранын сәмави китаб олмасына шүбһәм вар, мәнә сүбут един. Јахуд ән азындан дејәрди ки, мәним дәлилләрим вар ки, Гуранын бәшәр сөзү олдуғуну сүбут едир. Ҝәлин бу мөвзу дебат едәк. Јохса инҝилисләрин нөкәрчилијини едиб шәјтәнәтлә мәшғул оласан, даһа сонра гачасан өз аталарынын јанына. Сонра да сәнин ағлында оланлар десин ки, нијә елми ҹаваб вермирсиз?\nИнди ҝәләк Салман Рүштү кими мәшһур олмаг истәјән Ҝәнҹалпын дедикләринә. Һеч бир елми мәгам јохдур данышдыгларында. Көһнә-һамам, көһнә мөвзу, көһнә тас. Бунун кими әллиси-јүзү ҝәлиб ҝедиб. Мәсәлә бундан ибарәтдир ки, адам ҝүја сүбут етмәјә чалышыб ки, Гуранда һиҹабын ваҹиб олмасы илә бағлы һеч нә јохдур. Бу мәсәлә дин мәсәләси дејил, диндән габаг мејдана чыхыб, адиҹә ҝејимдир, әхлагла һеч бир бағлантысы јохдур вә с. вә и.а. Бахын, белә адамлар чохдур. Ишләри-ҝүҹләри гуртарыб мүфәссир (Гуран тәфсирчиси) олмаға ҹан атыблар. Демәли, бүтүн Ислам мәзһәбләри, шиәси, сүннүсү, вәһабиси, маликиси, шафејиси, суфиси, һәнбәлиси, мөтәзиләси – дај о мәзһәб јохдур ки, јекдилликлә һиҹабын ваҹиб олдуғуну десинләр. Һамысы сәһв дејир, бүтүн Гуран тәфсирчиләри сәһвә јол вериб, бир дәнә Ҝәнҹалп ағыллы чыхыб ҹамаата моллалыг едир. Ај ҹаным, сән әрәб дилиндән нә охумусан, сәрф, нәһв, бәлағәт, тәфсир, һәдис елмләриндән нә ганырсан, нечә әрәб сөзүнүн лүғәви, истилаһи мәналарыны билирсән ки, дуруб Гуран ајәсини тәфсир етмәјә чалышырсан. Ајыбдыр ахы, јашындан-башындан утан.\nЈухарыда гејд етдијим кими мүсаһибәсини садәҹә ҝөздән кечирдим. Амма данышдыгларынын әсассыз олдуғуну, һәтта бүтүн мәзһәбләрин гәбул етдији ән бариз, ән зәрури (дәлилә еһтијаҹы олмајан), 2+2=4 кими ајдын мисалдан даһа ајдын олан мәсәләләрдә белә сағлам фикрә саһиб олмадығыны ҝөстәрмәк үчүн бир ики мәгамы бурда гејд етмәк истәрдим.\nМәсәлән јазыр: "Динләр минилләр сонрадан ортаја чыхды. Баш өртүјү зәрурәти илк олараг ортаја чыханда нә дин, нә дә дил варды." Бахын, адам анламыр ки, сөһбәт баш өртүјүндән ҝедирсә бу инсана аид бир мәсәләдир. Инсан ады чәкилирсә демәли инсанын мөвҹуд олдуғу бир замандан данышылыр. Инсанларын илки вә бүтүн бәшәрин атасы исә Адәмдир (ә). Адәм исә пејғәмбәр олуб. Пејғәмбәр олубса демәли шәриәт, дин, гајда-ганун, әхлаги дәјәрләр ҝәтириб. Инди сән бу ҹүр ҝүн кими ајдын, һәтта ҹаһилләрин белә гана билдији бир мәсәләдә өзүнү билмәмәзлијә вурурсан, јохса доғрудан ҹаһилсән? Ҹаһилсәнсә ҝедиб елм оху әввәлҹә. Оху вә бил ки, бүтүн инсанлардан әввәл Адәм (ә) пејғәмбәр дүнјаја ҝәлиб, демәли бүтүн инсанлардан әввәл Адәм (ә) ҝәләндә артыг дин ҝәтирмишди. Сән нә әсасла дејирсән нә дин, нә дә дил варды.\nДаһа сонра ҝөрүн нә сајыглајыр: "Гуранда бир кишинин дөрд гадынла вә сајсыз ҹаријјәләрлә евләнә билмәсинин дә сәбәби будур... әрәбләр Гуранын дедији кими сајсыз гадынларла евләндиләр." Бу ҹүмләләри адам һансы ағылла јазыр, ким она јаздырыр, һансы шејтандан вәһј алыр билмирәм, амма һеч олмаса дедији бу ҹүмләләри демирәм, бирҹә дәнә - әҝәр Гуран дејибсә - "сајсыз гадынлар" сөзүнү әрәбҹәдән јазарды, бахардыг о һансы ајәдә мөвҹуддур.\nСонра "Гадын-киши арасындакы проблемләри чөзмәјә чалышан Һз.Мәһәммәд нијә гадын вә кишиләри ибадәт сырасында бир-бириләриндән ајырды?" суалына ағласығмаз ҹаваб верир: "Әрәбләрин ҝејими вә палтарлары елә дурумдајды ки, рүку вә сәҹдә етдикләриндә кишиләрин вә гадынларын ҹинси органлары ҝөрүнүрдү." Бу сөзләрин мүәллифи анҹаг Аднан Октар кими башдан хараб адамлар ола биләр. Неҹә јәни сәҹдәјә ҝедәндә ҹинси органлары ҝөрүнәрди. Адам билмир ки, намаз һалында кишиләрин ајыб јерләринин өртүлү олмасы вә гадынларын исә үз, әл вә ајагларынын ән ашағы һиссәсиндән (бармагларын уҹундан топуға гәдәр) савајы һәр јери өврәт сајылыр вә өртүнмәси ваҹибдир? Онун сајыгламаларыны һансы ағыллы инсан гәбул едәр? Сонра дејир: "Тарих китабларында Пејғәмбәрин дә үзәриндә һеч бир ҝејим олмајаҹаг шәкилдә чылпаг олдуғу јазылыр." Һансы тарих китабыдыр ҝөрәсән бу ҹүр јазыб? Салман Рүштүнүн јаздығы китабдыр јохса? Даһа сонра дејир: "Һәр кәс үзәриндәки ҹүббәсини чыхарыб бир-биринә дүјүнләди. Һәр кәс там лүт вәзијјәтдәјди. Дашы јеринә јерләшдирдикдән сонра һәр кәс, о ҹүмләдән Абдуллаһ оғлу Мәһәммәд дә ҹүббәсини ҝејинди." Һалбуки ҹүббә дедији әба үст ҝејимидир, мәҝәр инсан үст ҝејимини чыхарданда лүт вәзијјәтдә галыр? Ҹүббә о заман пәнҹәк ролуну ојнајырды, мәҝәр пәнҹәји чыхарданда инсан там лүт вәзијјәтдә галыр?\nСон олараг дејир: "Пејғәмбәр дөнәминә аид һиҹаб вә өртү өрнәкләри һаггында һеч бир дәгиг билҝи вә бәлҝә јохдур. Чүнки өртү һаггында олан билҝиләр вәфатындан 200 ил сонра јараныб вә бу һагда мөвҹуд олан һәдисләрин мүбаһисәли олдуглары үзәринә ортаг ҝөрүш вар." Бәлкә дә демәк истәјир ки, буҝүнкү һиҹаб формасы о заман јох иди. Әсас өртүнмәкдир. Бириси һиҹабла, диҝәри чадра илә, бир башгасы башга бир формада – намәһрәмин диггәтини чәкмәмәк вә нәзәриндән аманда гала биләҹәк бир шәкилдә о заман да өртүнүрдү, инди дә бу һөкм гүввәдәдир. Бу ҹүр дејил ки, бүтүн Ислам алимләри сәһвә јол вериб, амма Ҝәнҹалп сағлам әгидәдәдир. Һиҹаб һагда марагланмаг истәјәнләр тәбии ки, дин алимләринин китабларына мүраҹиәт едиб һиҹабла бағлы мәлумат әлдә едә биләр. Ҝәнҹалп исә дејир ки, бу һагда мөвҹуд олан һәдисләрин мүбаһисәли олдуглары үзәриндә ортаг ҝөрүш вар. Аллаһ сәни һидајәт еләсин, ҝөрәсән нечә алимин дәрс-хариҹиндә иштирак еләмисән, нә вахтдан һәдис, дирајә, риҹал, үсул елмләрини охумусан демирәм, һеч олмаса адыны ешитмисән. Сәнин башын үчүндүр мәҝәр ајырд едәсән ки, һансы мүбаһисәлидир, һансы алимләр ортаг ҝөрүшә ҝәлиб? Бүтүн ислам алимләри һиҹабын ваҹиблији һагда иттифаг едиб, сән һансы алимләрә истнад едирсән? Аднан Октар, Фәтуллаһ Ҝүлән, Салман Рүштү, Рафиг Әлијев кими "алимләрә" истинад едирсән?


Q=8	C=5	SS=2	LS=2	PS=1	DC=0	LC=0	SD=0	BS=2	G0=62	G1=42	G2=17	DLID=az_RU	BODY=«Падшаһы вә онун Падшаһлығыны елан един»\nГәрибләрә Јеһоваја севинҹлә ибадәт етмәјә көмәк един\nВалидејнләр, өвладларыныза көмәк един\nLIFE STORY Лал-кар олсам да, инсанлара Мүгәддәс Китабы өјрәдирәм\nГојмајын мәһәббәтиниз сојусун\n«Мәни чох истәјирсән, бунлары?»\nГонагпәрвәрликдә Гајдан нүмунә ҝөтүрүн\nСадә һәјатын ҝәтирдији севинҹ\nFROM OUR ARCHIVES Онлар Аллаһын ишинә һәлә бу гәдәр шөвглә вә мәһәббәтлә јанашмамышдылар\nДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тонга Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дуала дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | мај 2017\nОнлар Аллаһын ишинә һәлә бу гәдәр шөвглә вә мәһәббәтлә јанашмамышдылар\n1922-ҹи илин сентјабр ајы, һәфтәнин ҹүмә ҝүнү иди. Һарадаса 8000 адам сәһәр-сәһәр топланты залына топлашмаға башлады. Ҹамаат ҝәлдикҹә ичәридә һава ҝет-ҝедә исинирди. Програмы апаран гардаш елан етди ки, нөвбәти мәрузә заманы истәјән чөлә чыха биләр, амма даһа ичәри ҝирә билмәјәҹәк.\nТопланты «Хидмәти уҹа тутун» адлы һиссәјә дахил олан бир нечә нәғмәнин ифасы илә башлады. Сонра Ҹозеф Рутерфорд гардаш сәһнәјә чыхды. Аудиторијанын әксәријјәти интизар ичиндә иди. Бәзиләри исә истидән јериндә отура билмирди. Натиг онлардан ҹидди шәкилдә хаһиш етди ки, јерләринә әјләшсинләр. Гардашын башынын үстүндә лүлә шәклиндә бүкүлмүш плакат асылмышды. Ҝөрәсән, она фикир верән олмушду?\nҸозеф Рутерфорд гардаш «Сәмави падшаһлыг јахындыр» адлы мәрузә илә чыхыш етди. Мәрузәдә о, пејғәмбәрләрин Аллаһын Падшаһлығынын ҝәлиши илә бағлы ҹәсарәтлә тәблиғ етдикләри барәдә данышды. Саат јарымлыг мәрузә боју онун ҝурултулу сәси бүтүн залы бүрүмүшдү. Сонда гардаш аудиторијаја белә бир суалла мүраҹиәт етди: «Сиз әзәмәтли Падшаһын тахта чыхдығына инанырсыныз?» Бүтүн зал уҹа сәслә: «Бәли!» — дејә ҹаваб верди:\nОнда гардаш деди: «Белә исә, еј Аллаһ-Тааланын өвладлары, “тарлаја” гајыдын! Будур! Падшаһ артыг һөкмранлыг едир! Сиз онун ҹарчыларысыныз. Буна ҝөрә дә Падшаһы вә онун Падшаһлығыны елан един, елан един, елан един».\nГардаш сонунҹу сөзләри дејәндә башынын үстүндәки плакат ачылды. Орада јазылмышды: «Падшаһы вә онун Падшаһлығыны елан един».\nБу топланты илә бағлы бир нечә баҹы-гардаш өз тәәссүратларыны бөлүшмүшдү. Реј Боп гардаш демишди: «Бүтүн зал ҹуша ҝәлмишди». Анна Гарднер адлы баҹы сөјләмишди ки, алгышлардан таван силкәләнирди. «Һамы бир нәфәр кими ајаға галхмышды», — дејә Фред Тварош гардаш хатырлајыр. Еванҹелос Скуфас сөјләмишди: «Елә бил бир гүввә бизи јеримиздән галдырды. Биз ајаг үстдә дуруб ағлајырдыг».\nТоплантыда оланларын чоху артыг Падшаһлыг һагда мүждәни тәблиғ едирди. Амма топлантыдан сонра онларда бу ишә јени һәвәс јаранмышды. Етел Бенекоф адлы баҹы демишди ки, Мүгәддәс Китаб Тәдгигатчылары Аллаһын ишинә һәлә бу гәдәр шөвглә вә мәһәббәтлә јанашмамышдылар. Һәмин вахт 18 јашы олан Одеса Так топлантыдан сонра «Ким ҝедәр?» чағырышына һај вермәјә гәти гәрарлы иди. О демишди: «Мәни нараһат етмирди һараја, неҹә, нә үчүн. Бир шејә әмин идим, мән дә “Мән ҝедәрәм! Мәни ҝөндәр!” дејән Әшија пејғәмбәр кими олмаг истәјирдим» (Әшј. 6:8). Ралф Лефлер гардаш демишди: «Һәмин әламәтдар ҝүн һазырда дүнја мигјасында һәјата кечирилән тәблиғ ишинин башланғыҹ нөгтәси иди».\n1922-ҹи илдә Сидар-Поинтдә (Оһајо штаты) кечирилән бу топланты Јеһованын Шаһидләринин тарихиндә әламәтдар һадисәдир. Ҹорҹ Гангас демишди: «Бу топлантыдан сонра гәрара ҝәлдим ки, бир дәнә дә олсун топланты бурахмајаҹағам». Гардаш демишди ки, һансыса топлантыја ҝетмәдији јадына ҝәлмир. Ҹулиа Вилкокс јазмышды: «Һәр дәфә әдәбијјатларымызда 1922-ҹи илдә Сидар-Поинтдә кечирилән топланты барәдә охујанда сөзлә ифадә олунмајан һиссләр кечирирәм вә һәр дәфә дејирәм: “Јеһова, мәнә бу топлантыда олмаға изин вердијин үчүн Сәнә миннәтдарам”».\nҮрәјимизи риггәтә ҝәтирән, шөвгүмүзү артыран, Уҹа Јараданымыза вә Падшаһымыз Иса Мәсиһә мәһәббәтимизи аловландыран топлантылары хатырлајанда биз дә охшар һиссләр кечиририк. Бу хатирәләр јада дүшәндә биз дә дејирик: «Јеһова, мәнә бу топлантыда олмаға изин вердијин үчүн Сәнә миннәтдарам!»\nСирли үч һәрф\n«АДВ». (Бу, «елан един» сөзүнүн инҝилис дилиндә гысалдылмыш формасыдыр). Бу үч һәрфи, демәк олар, һәр јердә, ағаҹларда, биналарда, һәтта топлантынын програмында ҝөрмәк оларды. Бу јазы топлантыја ҝәләнләрдә бөјүк мараг ојатмышды *.\nЕдит Бренизен адлы баҹы демишди: «Үстүндә ири вә гара һәрфләрлә “АДВ” јазысы олан плакатлар бүтүн ҝиришләрдә вә дирәкләрдә асылмышды. Кимдән сорушурдуг ки, бу јазынын мәнасы нәдир, һамы “билмирәм” дејә ҹаваб верирди, јәгин билән олса да, демәзди».\n^ абз. 14 Бу јазы һәлә дә сирр олараг галыб. Һазырда архивимиздә онун шәкли јохдур.\nЈеһова дуаја чох мараглы шәкилдә ҹаваб верди\nАртур вә Нелли Клаус ҹүтлүјү топлантыја сәһәр тездән ҝәлмишди ки, отурмаг үчүн раһат јер тапа билсин. Артур гардаш һәмин ҝүнү хатырлајараг демишди: «Чалышырдым мәрузәдән бир сөзү дә бурахмајым». Амма бирдән гардашын гарны санҹыланыр. Гардаш чыхмаг истәмәсә дә, чыхмаг мәҹбуријјәтиндә галыр вә о билирди ки, чыхса, ичәри ҝирә билмәз. Гапыда дуран гардаш она деди: «Белә бир вахтда һара ҝедирсән?» Амма о ҝетмәли иди.\nАртур ҝери гајыданда ичәридән ҝәлән ҝурултулу алгыш сәдалары ешидир. Ичәридә данышыланлары ешитмәк үчүн Артур бинанын чөл тәрәфиндә бир јер ахтармаға башлајыр. Бирдән о, 5 метр һүндүрлүкдә јерләшән дама апаран бир јол тапыр. Бу јолла о, бир нечә пәнҹәрәси ачыг олан шүшә тавана галхыр.\nБура галханда Артур бир нечә гардашын чашгынлыг ичиндә ашағы бојланыб натигә бахдығыны ҝөрүр. Онлара ҝөстәриш верилмишди ки, плакатын ачылмасы үчүн кәндирләри ејни вахтда кәссинләр. Бунун үчүн онлара бир бычаг да лазым иди. Инди онлар үчүн мараглы иди, ҝөрәсән, Артурун үстүндә ити бычаг вар. Тәәҹҹүблү олса да, вар иди. Артур вә о бири гардашлар һәрәси өз јериндә дуруб ишарә ҝөзләјирди. Ҹозеф Рутерфорд гардаш икинҹи дәфә «Елан един!» дејәндә онлар кәндирләри кәсдиләр.\nБу сәһнәнин шаһиди олан баҹы-гардашлар үч рәнҝдә олан бу бөјүк плакатын јаваш-јаваш, ҝөзәл шәкилдә ачылдығыны дејир. Плакатын ортасында Иса Мәсиһин шәкли чәкилмишди.\nСонра гардашлар Артура данышырлар ки, онлар нәрдиванла дама чыхыр, амма сонра кимсә нәрдиваны ҝөтүрүб апарыр. Буна ҝөрә онлар ашағы ениб көмәк истәјә билмирләр. Одур ки, Јеһовадан дуада хаһиш едирләр ки, үстүндә бычағы олан бир гардаш ҝөндәрсин. Бу гардашлар әмин иди ки, онларын дуасына бу ҹүр мараглы шәкилдә ҹаваб верән Јеһова Аллаһ иди.\nҜӨЗӘТЧИ ГҮЛЛӘСИ (ТӘЛИМ НӘШРИ) мај 2017\n«Нөвбәти топланты нә вахт олаҹаг?»\n«Ашылмаз јол јохдур!»\n«Јеһоваја шәрәф ҝәтирән бәһрәләр бичирәм»\n«Бу иш кимә һәвалә олунуб?»


Q=42	C=0	SS=0	LS=42	PS=0	DC=0	LC=0	SD=0	BS=5	G0=1	G1=1	G2=1	DLID=az_RU	BODY=АБШ Мәркәзи Кәшфијјат Идарәсинин директору: Биз Русијанын нүвә силаһы тәһлүкәсини ҝөзарды едә билмәрик\naprel 15, 2022 - 2:47 PM\nАБШ-ын Ираг, Сурија, Вејтнам, Әфганыстан, Филиппин вә дүнјанын саир дөвләтләриндә вәһшиликләр, күтләви гырғынлар вә сојгырымлар төрәтмәсини көлҝә алтына алан Бурнс рус гүввәләринин Бучада төрәтдији вәһшиликләрә тохунараг дејиб: “Путин өз амбисијасында боғулур.”\nДүнјанын, Ислам вә Шиә аләминин сечилмиш видео хәбәрләри; Катсинадан Сидона гәдәр - Видео\naprel 15, 2022 - 2:41 PM\nӘһли Бејт (әлејһимус-сәлам) - Хәбәр Аҝентлији АБНА/ Видео Хидмәти: Ашағыдакы видеода мүхтәлиф хәбәр аҝентликләринин камера ракурсундан сон бир нечә ҝүнүн дүнјанын, Ислам вә Шиә аләминин сечилмиш хәбәрләрини вә фотоларыны ҝөрә биләрсиниз:\nСЕПАҺ террорчу АБШ вә Исраил режимләрини “ағыр зәрбәләрлә” һәдәләди\naprel 13, 2022 - 7:20 PM\nГасым Сүлејманинин өлдүрүлмәсиндән сонра “ҹидди гисас” вәд едән Ислам Республикасы Ирагдакы АБШ-ын ики һәрби базасыны, о ҹүмләдән АБШ-ын бөлҝәдәки ән бөјүк һәрби базасы олан Әнбар әјаләтиндәки Ајн әл-Әсәд базасыны һәдәфә алыб. Ејни заманда дүнјанын мүхтәлиф јерләриндә Гасым Сүлејманинин террор едилмәсиндә бир баша әли олан АБШ вә Исраил забитләрини гәтлә јетириб.\nАлманија канслери: “Һәлә ки Украјнаја сәфәр етмәк нијјәтиндә дејиләм”\naprel 13, 2022 - 7:05 PM\nКанслер билдириб к, өлкәси Украјнаја силаһ тәдарүкүнү давам етдирир вә мүттәфигләри илә сых әлагә сахлајыр.\nУкрајнанын хариҹи ишләр назири: "Иранын Украјнаја ҝөндәрдији тибби һејәтә ҝөрә хариҹи ишләр назири Абдуллаһиана миннәтдарыг"\naprel 13, 2022 - 6:58 PM\nДмитро Кулеб: “Иран Русијанын Украјнаја гаршы мүһарибәсинә гаршыдыр, дипломатик һәлл јолуну дәстәкләјир.”\nХәтибзадә: Иранын блокланмыш пулларынын бир һиссәси сәрбәст бурахылаҹаг\naprel 13, 2022 - 12:45 AM\nИран Ислам Республикасы Хариҹи Ишләр Назирлијинин сөзчүсү Сәид Хәтибзадәнин сөзләринә ҝөрә, ИИР-ын блокланмыш вәсаитләринин бир һиссәсини азад етмәк үчүн һәфтәнин сонуна гәдәр јүксәк нүмајәндә һејәти Теһрана сәфәр едәҹәк вә јахын ҝәләҹәкдә блок едилмиш пулларын азад едилмәси принсипи һәјата кечириләҹәк.\nАИ-нин Русија нефтинә гаршы санксијалары ифласа уғрады: ОПЕК Русија нефтинин әвәзедилмәси тәләбини рәдд етди\naprel 13, 2022 - 12:33 AM\nОПЕК АБШ вә Гәрб һеҝемончулары гаршысында дајанараг, һазырда һасилатын артырылмасы вә Русија нефтини әвәз етмәк үчүн Гәрбин тәләбләрини јеринә јетирмәсинин мүмкүн олмадығыны билдириб.\nПутин: “Украјнада баш верәнләр фаҹиәдир, анҹаг башга сечимимиз јох иди”\naprel 12, 2022 - 8:05 PM\nНАТО ишғалчы гүввәләринин Русија сәрһәдләринә јахынлашмамасындан өтрү Украјнада дөјүшән русијалы һәрбчиләрә миннәтдарлығыны билдирән дөвләт башчысы онларын Русијаны мүдафиә етдијини вурғулајыб.\nПутин: “Кијев Истанбулдакы данышыгларда әлдә олунан разылашмалардан кәнарлашыб”\naprel 12, 2022 - 7:56 PM\n“Кијев Истанбулдакы данышыгларда әлдә олунан разылашмалардан кәнарлашараг далана дирәниб”.\nНју-Јорк метросунда баш верән атышма нәтиҹәсиндә азы 13 нәфәр јараланыб\naprel 12, 2022 - 7:42 PM\nПартлајыш Бруклинин Сунсет Паркында, Сихтһ Стреет-дә, метро стансијасынын гаршысында төрәдилиб, гатарларын һәрәкәтини дајандырыб.\nБу ҝүн Уммул-мөминин, Һәзрәт Хәдиҹеји-Күбранын (ә) шәһадәт ҝүнүдүр\naprel 12, 2022 - 7:35 PM\nҺәзрәти Хәдиҹә (сәламуллаһи әлејһа) 25 јашында икән Рәсули-Әкрәм илә аилә һәјаты гурур. Вә бу Ханым Хәдиҹәнин (сәламуллаһи әлејһа) илк евлилији иди.\nРәиси: "Нүвә данышыглары Иранын хариҹи сијасәтинин јеҝанә саһәси дејил"\naprel 12, 2022 - 7:23 PM\nИран Ислам Республикасы президенти медиа рәһбәрләри вә нүмајәндәләри илә ҝөрүшдә дејиб: "Нүвә данышыглары мәсәләси өлкәнин хариҹи сијасәтиндә јеҝанә мәсәлә дејил".\nИран Әфганыстанла мүнасибәтләри позмаға јөнәлмиш планлар барәдә хәбәрдарлыг едиб\naprel 12, 2022 - 7:19 PM\nДүнән 15-дән аз Әфганыстан вәтәндашы Иранын Кабилдәки сәфирлији, даһа чох сајда исә Һератдакы Баш Консуллуғу гаршысында топлашыб, шүарлар сәсләндириб вә бинаја даш атыблар.\nРәиси: Иран бу ҝүн нефтини асанлыгла ихраҹ едир\nСәһәрАзәри-нин мәлуматына әсасән, Сејид Ибраһим Рәиси Әһли-Бејт (ә) закирләри илә ҝөрүшдә дејиб: “Санксијалара бахмајараг һазырки дөврдә нефтин ихраҹы асанлыгла һәјата кечирилир”.\nИмран Хан Пакистан Халгына миннәтдарлығыны билдирди. 100 минләрлә пакистанлы митинг кечирәрәк Имран Хана дәстәк олду- Видео\naprel 11, 2022 - 3:07 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, артыг бир ҝүндән чохдур ки, Пакистан халгы өлкәнин мүхтәлиф шәһәрләриндә АБШ вә онун өлкәдәки әлалтыларына гаршы күтләви митингләр кечирәрәк Имран Ханы өлкәнин гануни баш назир олдуғуну билдирир вә онун һөкүмәтә гајытмасыны истәјирләр. Имран Хан өзүнүн рәсми твиттер сәһифәсиндә мүшаһидә етдијиниз видеону пајлашараг Пакистан халгына миннәтдарлығыны билдириб: “Мән Пакистан халгына, Мир Ҹәфәриләрин АБШ-ын дәстәји илә етдикләри һөкумәт дәјишиклијинә етираз етмәк үчүн күтләви шәкилдә митингләр етдијинә ҝөрә миннәтдарам.”\nПакистанда Имран Хана дәстәк үчүн он минләрлә инсан јүрүш кечирир - Видео\naprel 11, 2022 - 2:41 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, АБШ-ын тәләби илә Пакистанын кечмиш баш назир Имран Ханын парламентдә етимадсызлыг сәсвермәсини итирмәсиндән вә һакимијјәтдән узаглашдырылмасындан бир ҝүн сонра он минләрлә инсан Пакистанда она дәстәк үчүн јүрүш кечирир.\nФрансада президент сечкиләри: Макрон вә Ле Пен икинҹи тура јүксәлибләр\naprel 11, 2022 - 2:24 PM\nИки һәфтә сонра франсызлар Еммануел Макрон вә Марин Ле Пен арасында президент сечәҹәкләр.\nИмран Ханын деврилмәсиндән сонра он минләрлә Пакистанлы онун јенидән һакимијјәтә ҝәләмәсини истәјир- Фоторепортаж\naprel 11, 2022 - 2:11 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, АБШ-ын тәләби илә 10 апрел 2022 ил сәһәр радәләриндә деврилмәси мүмкүн олан Пакистанын баш назир Имран Ханын он минләрлә тәрәфдары онун јенидән һакимијјәтә ҝәлмәсини истәдикләрини сөјләјәрәк, Пакистан шәһәрләриндә јүрүш кечирирләр.\nИсраил террор режиминин әсҝәрләри тәрәфиндән Бејту-ләһмдә даһа бир Фәләстинли гадын шәһид едилди\naprel 11, 2022 - 12:11 AM\nТеррор режими олан Исраилин гатил һәрбчиләри атәш ачдыглары ханым Гада Ибраһимин хилас едилмәсинә мане олублар.\nИмам Хаменеи ҹәнаблары мәһбусларын азад едилмәси үчүн бир милјард түмән ајырды\naprel 10, 2022 - 11:59 PM\nИслам Ингилабынын Али Мәгамлы Рәһбәринин мөһтаҹ мәһбусларын азад едилмәсинә көмәк мәгсәди илә өлкәнин Дијә гәрарҝаһында 35-ҹи Голризан шәнлијинин кечирилмәси илә ејни вахтда бу Аллаһын разы олдуғу ишә бир милјард түмән вәсаит ајрылды.\nАБШ-ын тәләби илә Имран Хан Пакистанын баш назири вәзифәсиндән кәнарлашдырылды\naprel 10, 2022 - 11:46 PM\n10 апрел 2022 ил сәһәр радәләриндә Пакистанын баш назири Имран Хан етимадсызлыг сәсвермәси илә истефаја ҝөндәрилиб.\nӨтән һәфтә Дүнјанын, Ислам вә Шиә аләминин сечилмиш хәбәрләри (02-08 апрел 2022) - Видео\naprel 10, 2022 - 9:21 PM\nӘһли-Бејт (әлејһимус сәлам) – Хәбәр Аҝентлији-АБНА: Дүнјанын, Ислам вә Шиә аләминин сон бир һәфтәдә (2022-ҹи ил апрелин 02-дән 08-нә кими) сечилмиш һадисәләрини ашағыдакы видео репортажда изләјин:\nСионист режим ордусунун баш гәрарҝаһ рәиси: Биз Иранда фәалијјәтә һазырлашырыг\naprel 9, 2022 - 6:09 PM\nАвио Кухави дејиб ки, сионист режим ордусунун “Иранда фәалијјәтә” һазырланмасы просеси сүрәтлә давам едир.\nАмериканын Имран Хана гаршы тәхрибат ҹәһди сәнҝимир\naprel 9, 2022 - 6:02 PM\nИмран Хан Пакистан халгыны - хүсусән дә Пакистан ҝәнҹләрини Бирләшмиш Штатлара гаршы үмуммилли јүрүшә дәвәт едәрәк чағырыш едиб.\nҮмумдүнја Әһли-Бејт (ә) Ассамблејасы Имам Рзанын (ә) һәрәминдә төрәдилән террор һадисәсини писләјән бәјанат јајыб\naprel 9, 2022 - 5:45 PM\nҮмумдүнја Әһли-Бејт (ә) Ассамблејасы зәкавәтли Иран вәтәндашларынын глобал империалист вә бејнәлхалг сионизмин мәкирли планлары гаршысында ајыг олмаларынын ваҹиблијини вурғулајараг, Иранда сығынаҹаг ахтаран әфганыстанлы мүһаҹирләрлә даһа меһрибан давранмаларыны төвсијә едиб.


Q=28	C=0	SS=4	LS=19	PS=9	DC=0	LC=0	SD=0	BS=0	G0=20	G1=15	G2=11	DLID=az_RU	BODY=Вәһј 3 | Онлајн Мүгәддәс Китаб | Јени дүнја тәрҹүмәси\nСарда (1—6), Филаделфијаја (7—13), Лаодикијаја мүраҹиәт (14—22)\n3 Сарддакы јығынҹағын мәләјинә јаз: “Аллаһын једди руһуна+ вә једди улдуза малик олан+ белә дејир: “Сәнин ишләриндән хәбәрдарам. Адын вар ки, сағсан, әслиндә өлүсән.+ 2 Ојаг ол+ вә өлмәк үзрә олан сағ галмыш нәјин варса, гүввәтләндир. Чүнки сәнин ишләрин Аллаһымын гаршысында һәлә тамамланмајыб. 3 Буна ҝөрә дә алдыгларыны вә ешитдикләрини јадында сахла, онлары гору вә төвбә ет.+ Әҝәр ојанмасан, мән оғру кими ҝәләҹәјәм+ вә нә вахт башынын үстүнү алаҹағымы билмәјәҹәксән.+ 4 Бунунла белә, Сардда палтарыны ләкәләмәмиш бир нечә адам вар.+ Онлар мәнимлә бирликдә ағ либасда ҝәзәҹәкләр,+ чүнки буна лајигдирләр. 5 Бәли, галиб ҝәләнә+ ағ либас ҝејиндириләҹәк+ вә мән онун адыны һәјат китабындан әсла силмәјәҹәјәм,+ әксинә, ону Атамын вә мәләкләринин гаршысында анаҹағам.+ 6 Гулағы олан гој руһун јығынҹаглара нә дедијини ешитсин”. 7 Филаделфијадакы јығынҹағын мәләјинә јаз: “Мүгәддәс олан,+ һәгиги олан,+ Давудун ачарына малик олан,+ ачдығы бағланмајан вә бағладығы ачылмајан белә дејир: 8 “Сәнин ишләриндән хәбәрдарам (сәнин үчүн гапы ачмышам,+ бу гапыны һеч ким бағлаја билмәз), билирәм ки, ҝүҹүн аз олса да, сән мәним сөзүмә әмәл етдин вә адымы данмадын. 9 Шејтанын синагогундан олуб өзләрини јаландан јәһуди адландыранлары+ ҝәтирәҹәјәм вә ајагларына јыхыб сәнә тәзим етдирәҹәјәм. Онда онлар сәни севдијими биләҹәкләр. 10 Дөзүмүм+ һаггындакы сөзә әмәл етдијин үчүн* јер үзүндә јашајанлары сынамагдан өтрү дүнјанын үзәринә ҝәләҹәк имтаһан саатындан сәни горујаҹағам.+ 11 Мән тезликлә ҝәләҹәјәм.+ Нәјин варса, бәрк сахла ки, һеч кәс таҹыны әлиндән алмасын.+ 12 Галиб ҝәләни Аллаһымын мәбәдиндә сүтун едәҹәјәм вә о, һеч вахт орадан чыхмајаҹаг. Мән онун үзәринә Аллаһымын адыны+ вә Аллаһымын шәһәринин — ҝөјләрдән, Аллаһымын јанындан енән Јени Јерусәлимин+ адыны вә өзүмүн тәзә адымы јазаҹағам.+ 13 Гулағы олан гој руһун јығынҹаглара нә дедијини ешитсин”. 14 Лаодикијадакы+ јығынҹағын мәләјинә јаз: “Аллаһын хилгәтинин илки,+ садиг вә һәгиги+ шаһид+ Амин+ белә дејир: 15 “Сәнин ишләриндән хәбәрдарам. Сән нә сојугсан, нә дә исти. Каш ки ја сојуг, ја да исти олајдын. 16 Мадам ки нә истисән,+ нә дә сојуг,+ елә-белә илыгсан, сәни јерә түпүрәҹәјәм. 17 Чүнки сән: “Мән варлыјам,+ варланмышам, һеч нәјә еһтијаҹым јохдур”, — дејирсән, амма билмирсән ки, бәдбәхтсән, аҹынаҹаглы ҝүндәсән, јохсул, кор вә чылпагсан. 18 Сәнә мәсләһәт ҝөрүрәм ки, варланмаг үчүн мәндән одда сафланмыш гызыл аласан, һәмчинин ағ либас алыб ҝејәсән ки, биабырчы чылпаглығын өртүлсүн+ вә мәлһәм алыб ҝөзләринә сүртәсән+ ки, ҝөзләрин ачылсын.+ 19 Мәнә әзиз олан адамлары мән мәзәммәт вә тәрбијә едирәм.+ Она ҝөрә дә гејрәтли ол вә төвбә ет.+ 20 Кандарда дуруб гапыны дөјүрәм. Ким сәсими ешидиб гапыны үзүмә ачса, мән о евә ҝириб онунла бирҝә шам едәҹәјәм. 21 Галиб ҝәләни+ өзүмлә бир тахтда әјләшдирәҹәјәм,+ неҹә ки мән дә галиб ҝәлиб Атамла бирликдә Онун тахтында әјләшдим.+ 22 Гулағы олан гој руһун јығынҹаглара нә дедијини ешитсин”».\n^ Диҝәр вариант: дөзүм нүмунәми изләдијин үчүн.


Q=33	C=25	SS=11	LS=2	PS=8	DC=5	LC=0	SD=0	BS=2	G0=29	G1=13	G2=8	DLID=az_RU	BODY=Һизгијал 4 | Онлајн Мүгәддәс Китаб | Јени дүнја тәрҹүмәси\nМүһасирәнин әјани тәсвири (1—17)\n390 ҝүн вә 40 ҝүн (4—7)\n4 Сән дә, еј бәни-адәм, бир кәрпиҹ ҝөтүр габағына гој. Үстүндә Јерусәлим шәһәрини чәк. 2 Шәһәри мүһасирәјә ал,+ мүһасирә бәнди гур,+ тәпә дүзәлт,+ ордуҝаһлар гур, дивардәләнләрлә әһатәјә ал.+ 3 Бир тава ҝөтүр вә өзүнлә шәһәр арасына дәмир һасар кими гој. Үзүнү шәһәрә тәрәф дөндәр. Шәһәр мүһасирәдә олаҹаг. Ону сән мүһасирәјә алаҹагсан. Бу, Исраил әһли үчүн бир әламәтдир.+ 4 Сонра сол бөјрүн үстә узан вә Исраил әһлинин ҝүнаһыны өз үстүнә гој.+ Онларын ҝүнаһыны бөјрүн үстә узандығын ҝүнләрин сајы гәдәр дашыјаҹагсан. 5 Ҝүнаһлы олдуглары илләрә мүвафиг олараг сәнин үчүн үч јүз дохсан ҝүн тәјин едирәм.+ Сән Исраил әһлинин ҝүнаһыны дашыјаҹагсан, 6 та бу мүддәтин сонуна кими. Бундан сонра јенә узан, амма бу дәфә сағ бөјрүн үстә. Гырх ҝүн әрзиндә Јәһуда әһлинин ҝүнаһыны дашыјаҹагсан.+ Бир илә бир ҝүн. Сәнин үчүн бир илә бир ҝүн тәјин етмишәм. 7 Үзүнү мүһасирәдә олан Јерусәлимә чевир,+ голун чылпаг олсун. Шәһәрин әлејһинә пејғәмбәрлик ет. 8 Мән сәни кәндирлә бағлајаҹағам ки, мүһасирә ҝүнләри битмәјинҹә бир бөјрүн үстүндән о биринә чеврилә билмәјәсән. 9 Буғда, арпа, пахла, мәрҹи, дары, пәринҹ ҝөтүр, онлары бир габа гој. Өзүн үчүн онлардан чөрәк бишир. Бөјрүн үстә узандығын үч јүз дохсан ҝүн әрзиндә бу чөрәји јејәҹәксән.+ 10 Һәр ҝүн ијирми шекел* чөрәк чәкиб тәјин олунмуш вахтларда јејәҹәксән. 11 Сују да өлчүјлә, һинин алтыда бири* гәдәр өлчүб тәјин олунмуш вахтларда ичәҹәксән. 12 Чөрәји јумру арпа чөрәјини једијин кими је. Ону һамынын ҝөзү гаршысында гурумуш инсан нәҹисинин үстүндә бишир». 13 Јеһова сөзүнә әлавә едиб деди: «Исраиллиләр онлары сәпәләјәҹәјим халгларын ичиндә чөрәкләрини бу ҹүр, мурдар һалда* јејәҹәкләр».+ 14 Онда мән дилә ҝәлдим: «Амандыр, Јеһова! Ја Күлли-Ихтијар! Ҝәнҹлијимдән бу јашымадәк дилимә нә өлмүш, нә парчаланмыш һејван әти,+ нә дә башга мурдар әт вуруб өзүмү мурдарламамышам».+ 15 О, мәнә деди: «Јахшы, инсан нәҹиси әвәзинә мал тәзәји ишләт. Чөрәјини онун үстүндә бишир». 16 Сонра деди: «Еј бәни-адәм, будур, Мән Јерусәлимин әрзаг еһтијатларыны мәһв едирәм.+ Чөрәк пајларыны гысым-гысым*,+ сыхынты ичиндә јејәҹәкләр, су пајларыны гуртум-гуртум* дәһшәт ичиндә ичәҹәкләр.+ 17 Бу ондан өтрү олаҹаг ки, ҝүнаһларына ҝөрә чөрәк вә су гытлығы чәкә-чәкә, бир-биринә дәһшәтлә баха-баха әријиб ҝетсинләр.\n^ Тәх. 230 г. Б14 әлавәсинә бах.\n^ Тәх. 0,6 л. Б14 әлавәсинә бах.\n^ Гануна ҝөрә мурдар һалда.\n^ Һәрфән: чәки илә.\n^ Һәрфән: өлчү илә.


Q=24	C=4	SS=4	LS=16	PS=8	DC=0	LC=0	SD=0	BS=1	G0=23	G1=16	G2=9	DLID=az_RU	BODY=Марк 7 | Онлајн Мүгәддәс Китаб | Јени дүнја тәрҹүмәси\nИнсан адәт-әнәнәләри ифша олунур (1—13)\nИнсаны мурдар едән шејләр (14—23)\nСуријадакы Финикијадан олан гадынын иманы (24—30)\nКарын гулаглары ачылыр (31—37)\n7 Јерусәлимдән ҝәлмиш фәрисиләр вә бир нечә мирзә Исанын башына топлашды.+ 2 Онлар ҝөрдүләр ки, онун бәзи шаҝирдләри пакланмамыш, јәни әлләрини јумамыш чөрәк јејирләр. 3 (Фәрисиләр вә бүтүн јәһудиләр әҹдадларын әнәнәсинә ҹидди риајәт едир, әлләрини дирсәјә кими јумамыш јемәјә әл вурмурлар, 4 базардан гајыданда јујунмамыш сүфрәјә әјләшмирләр. Онлар диҝәр әнәнәләрә дә ҹидди риајәт едирләр. Мәсәлән, ҹамлары, долчалары вә мис габлары гүсл едирләр*.)+ 5 Бу фәрисиләр вә мирзәләр Исадан сорушдулар: «Нәјә ҝөрә сәнин шаҝирдләрин дәдә-бабаларымызын гојдуғу адәт-әнәнәјә риајәт етмир, мурдар әллә јемәк јејирләр?»+ 6 Иса ҹаваб верди: «Икиүзлүләр, Әшија сизин һаггынызда јахшы пејғәмбәрлик етмишдир: “Бу халг Мәнә дилдә һөрмәт едир, үрәкдә исә Мәндән чох узагдыр.+ 7 Онлар Мәнә әбәс јерә ибадәт едирләр, чүнки онларын өјрәтдикләри ади инсан әмрләридир”.+ 8 Сиз Аллаһын әмрини кәнара гојуб инсан әнәнәләринә риајәт едирсиниз».+ 9 Иса сөзүнә давам етди: «Өз әнәнәләринизи горумагдан өтрү Аллаһын әмрләрини рәдд етмәји јахшы баҹарырсыныз.+ 10 Мисал үчүн, Муса белә дејиб: “Атана вә анана һөрмәт ет”+ вә “Атасыны ја анасыны тәһгир едән өлдүрүлмәлидир”.+ 11 Сиз исә дејирсиниз: “Кимсә атасына ја анасына: “Сәни сахламаг үчүн нәјим варса, гурбанлыгдыр, (јәни Аллаһа һәср едилмиш бәхшишдир)”, — дејәрсә...” 12 Сиз даһа гојмурсунуз, о адам өз атасы ја анасы үчүн бир шеј етсин.+ 13 Беләликлә, сиз ујдурдуғунуз әнәнәләрлә Аллаһын сөзүнү һечә ендирирсиниз.+ Буна охшар чох ишләриниз вар».+ 14 Иса јенидән ҹамааты јанына чағырыб деди: «Һамыныз мәнә гулаг асын вә сөзләрими дәрк един.+ 15 Инсаны једији шејләр мурдар етмир. Ону үрәјиндән чыхан шејләр мурдар едир».+ 16 *—— 17 Иса ҹамаатдан ајрылыб бир евә ҝирәндә шаҝирдләр һәмин мәсәллә бағлы ону сорғу-суала тутдулар.+ 18 Иса деди: «Јәни сиз дә онлар кими һеч нә баша дүшмүрсүнүз? Мәҝәр билмирсиниз ки, инсанын једији һеч бир шеј ону мурдар едә билмәз? 19 Чүнки инсанын једији шеј үрәјә јох, мәдәјә дүшүр, сонра да бајыра чыхыр». Беләҹә, о, бүтүн јемәкләри пак елан етди. 20 Сонра әлавә етди: «Инсанын ичиндән чыхан ону мурдар едир.+ 21 Чүнки инсанын дахилиндән, үрәјиндән+ пис фикирләр чыхыр. Бунлар: әхлагсызлыг*, оғурлуг, гәтл, 22 зинакарлыг, тамаһкарлыг, пис әмәлләр, јалан, азғынлыг*, пахыллыг, күфр, ловғалыг вә ағылсызлыгдыр. 23 Бүтүн бу пислик инсанын ичиндән ҝәлир вә ону мурдар едир». 24 Иса орадан чыхыб Сур вә Сидон әразисинә ҝетди+ вә бир евә ҝирди. О истәмирди ки, кимсә буну билсин. Бунунла белә, онун ҝәлишиндән хәбәр тутдулар. 25 Балаҹа гызына мурдар руһ ҝирмиш бир гадын Иса һаггында ешидән кими ҝәлиб онун ајагларына дүшдү.+ 26 Бу гадын јунан иди вә Суријадакы Финикијада јашајырды. Гадын јалвар-јахар едирди ки, Иса гыздан ҹини говсун. 27 Амма Иса она деди: «Гој әввәлҹә ушаглар јејиб дојсунлар. Чөрәји ушагларын әлиндән алыб күчүкләрин габағына атмаг дүзҝүн дејил».+ 28 Гадын Исаја деди: «Дүз дејирсән, Аға, амма ахы масанын алтында отуран күчүкләр дә ушагларын төкдүкләри гырынтылары јејирләр». 29 Онда Иса гадына деди: «Сән ки белә дедин, ҝет. Ҹин гызындан чыхды».+ 30 Гадын евинә ҝәлиб ҝөрдү ки, ҹин ушагдан чыхыб, ушаг да чарпајыда узаныб.+ 31 Иса Сур әразисиндән чыхды, Сидондан вә Декапол бөлҝәсиндән кечиб Ҹәлилә дәнизинә ҝәлди.+ 32 Онун јанына бир кар вә пәлтәк адам ҝәтирдиләр.+ Ҹамаат хаһиш етди ки, Иса әлини онун үстүнә гојсун. 33 Иса ону ҹамаатын арасындан чыхарыб кәнара чәкди, бармагларыны онун гулагларына гојду вә түпүрүб онун дилинә тохунду.+ 34 Сонра ҝөјә бахыб дәриндән аһ чәкди вә: «Еффата», јәни «Ачыл», — деди. 35 О адамын гулаглары вә дилинин дүјүнү ачылды+ вә о, ајдын данышмаға башлады. 36 Онда Иса орадакылара тапшырды ки, буну һеч кәсә данышмасынлар.+ Амма Иса гадаған етдикҹә инсанлар баш верәнләр һаггында даһа чох данышырдылар.+ 37 Онлар һејрәтләрини ҝизләдә билмир+ вә дејирдиләр: «Онун һәр бир иши мүкәммәлдир. О, һәтта карларын гулағыны, лалларын дилини ачыр».+\n^ Јахуд суја батырырлар.


Q=7	C=7	SS=0	LS=0	PS=0	DC=0	LC=0	SD=0	BS=2	G0=21	G1=12	G2=8	DLID=az_RU	BODY=Nur-az.com - Әзиз Анам!\nДүнјаја ҝәлмәк истәјән көрпә Аллаһ-тәаладан сорушур: “Илаһи, мән бу ҹылыз вы ҝүҹсүз бир көрпәјәм. Бу вәзијјәтдә јер үзүндә неҹә јашајаҹағам, ахы һеч нә едә билмирәм?!\nАллаһ-тәала бујурур: “Мән мәләкләрин арасындан сәнин гајғына галаҹаг бирисинә тапшырмышам, һеч нараһат олма!”\nКөрпә исә дүнјаја ҝәлишинә ҝөрә архајын дејилди вә гәлби чырпынырды.\nКөрпә: “Еј ҝөзәл Аллаһым, елә бура да мәним үчүн раһатдыр. Јејирәм, ојнајырам, јатырам.” Меһрибан Аллаһ: “Сәнин үчүн тәјин етдијим мәләк ҝеҹә-ҝүндүз гуллуғунда дураҹаг вә сәнә нәвазиш едиб һәр ҝүн үзүнә ҝүлүмсәјәҹәкдир. Сәнин үчүн үрәјәјатан авазлары охујаҹаг, гулағына ән ҝөзәл вә ән ширин кәлмәләри зүмзүмә едәҹәк, нәһајәт сәбр вә тәмкинлә сәнә һәр шеји өјрәдәҹәкдир. Нәтиҹәдә исә сән онун исти нәфәсини, мәһәббәтини дујаҹаг вә севинәҹәксән.”\nКөрпә нараһат һалда сорушду: “Ешитмишәм ки, јер үзүндә пис инсанлар да јашајыр. Бирдән онлар мәнә пислик етсәләр, мәни ким горујаҹаг?” Уҹа Аллаһ: “Сәни һәмин мәләк һәтта өз ҹаны баһасына олса белә һәр бир бәлалардан вә хәталардан горујаҹагдлр.”\nКөрпә јенә нараһат һалда: “Ахы мән Сиздән ајрылмағыма ҝөрә чох нараһатам. Демәли, бир даһа ҝөрүшмәјәҹәјик?”\nМәрһәмәтли Аллаһ: “Сәнин мәләјин Мәним барәмдә һәмишә сәнә данышаҹаг вә сәнә гајыдыш јолуну нишан верәҹәкдир.”\nКөрпә артыг тезликлә јер үзүнә ҝәлишинин гәти олдуғуну һисс едирди. Чарәсиз ахырынҹы суалы сорушду: “Илаһи, һәмин мәләјин адыны мәнә дејә биләрсәнми?”\nАллаһ-тәала ону әзизләди вә белә бујурду: “Онун ады Ана – дыр.”\nЕј, әзиз Анам! Сәнин мәгамындан да үстүн бир мәгам вармы? Сәнин мәнә ҝөрә чәкдијин бир ҝеҹәнин зәһмәтинин әвәзини белә әсла өдәјә билмәрәм. Чүнки бу ишдә аҹизәм. Бағышла мәни, әзиз Анам! Бағышла ки, сәнә јүк олдум. Бағышла ки, сәни ҝеҹәләр јухусуз гојдум. Бағышла ки, бәзән нәфсим мәни алдатды вә Сәнин сөзүндән чыхдым. Бәзән Сәни көврәлтдим, бәзән исә ағлатдым. Бир даһа бағышла әзиз Анам! Мин дәфә бағышланмаг истәјирәм Сәндән!\nСән һәгигәтдә бир мәләксән, Ҹәннәт исә ајагларынын алтында. Сәнин вүҹудун инсанлара јени һәјат бәхш етмиш, адын вә нурун исә аләмләри ишыгландырмышдыр. Лакин бу НУР, Сәнә елә бир ханымдан ирс чатмышдыр ки, бүтүн аләмләр Она мөһтаҹдыр вә О-бу ҝүн дүнјаја ҝөз ачмыш Әзиз Пејғәмбәримизин (саллаллаһу әләјһи вә алиһи вә сәлләм) ҝөзүнүн нуру Һәзрәти Фатимәдир (саламуллаһи әләјһа).\nЕј әзиз Анам! Бу мүнасибәтлә бүтүн Аналары тәбрик едир вә Сизләри өз дуаларымызда јад едирик.\nАна мүгәддәсдир, Ана доғмадыр,\nƏн бөјүк мәһәббәт јалныз Анадыр.\nЈохса да дүнјанын уҹу-буҹағы,\nҺәр јердән истидир Ана гуҹағы.\n4871 дәфә бахылыб


Q=6	C=3	SS=0	LS=0	PS=3	DC=0	LC=0	SD=0	BS=0	G0=26	G1=12	G2=5	DLID=az_RU	BODY=Даниел вә ширләр гујусу | Мүгәддәс Китаб һекајәләри\nВАЈ, ВАЈ! Даниел чәтин вәзијјәтдәдир! Амма ширләр она дәјмир! Билирсән нијә? Ахы Даниели бу ширләрин јанына ким салыб? Ҝәл өјрәнәк.\nИнди Бабилин падшаһы Дарадыр. Даниел јахшы вә мүдрик инсан олдуғуна ҝөрә Даранын ондан чох хошу ҝәлир. Дара ону өз падшаһлығында бөјүк вәзифәјә тәјин едир. Сарајдакы әјанларын буна пахыллығы тутур вә онлар һијлә гурурлар.\nБир дәфә әјанлар Даранын јанына ҝәлиб дејирләр: ‘Еј падшаһ, биз белә гәрара ҝәлдик ки, сән бир фәрман чыхарасан: 30 ҝүн әрзиндә һеч ким сәндән башга бир аллаһа, јахуд инсана дуа етмәмәлидир. Бу фәрмана әмәл етмәјән адам ширләр олан гујуја атылмалыдыр’. Дара онларын нә үчүн белә бир тәклиф ирәли сүрдүкләрини билмир. Амма бунун јахшы фикир олдуғу илә разылашыр. Артыг бу фәрманы дәјишмәк олмазды.\nДаниел бу фәрмандан хәбәр тутан кими, евинә ҝедиб адәти үзрә дуа едир. Пис адамлар билирләр ки, Даниел Јеһоваја дуа етмәји дајандыран дејил. Бунун үчүн дә ондан јаха гуртармаг планынын баш тутдуғуну ҝөрәндә чох севинирләр.\nДара падшаһ һәмин адамларын чиркин мәгсәдләрини анлајанда чох кәдәрләнир. Амма фәрманы дәјишмәк мүмкүн олмадығы үчүн әмр едир ки, Даниели ширләр гујусуна атсынлар. Падшаһ Даниелә дејир: ‘Үмид едирәм ки, ибадәт етдијин Аллаһ сәни хилас едәҹәк’.\nДара о гәдәр ниҝарандыр ки, ҝеҹә ҝөзүнә јуху ҝетмир. Сәһәр ачылмамыш ширләр гујусунун башына ҝәлир. Ону шәкилдә ҝөрә биләрсән. О уҹадан дејир: ‘Еј дири Аллаһын гулу Даниел! Гуллуг етдијин Аллаһ сәни ширләрин әлиндән гуртара билдими?’\nДаниел ҹаваб верир: ‘Аллаһ Өз мәләјини ҝөндәриб ширләрин ағзыны бағлады вә онлар мәнә тохунмады’.\nПадшаһ чох севинир вә әмр едир ки, Даниели гујудан чыхарсынлар. Сонра исә Даниелдән јаха гуртармаг истәјән адамлары гујуја атдырыр. Ширләр онлара гујунун дибинә дүшмәјә маҹал вермир, елә ҝөјдәҹә гапыб сүмүкләрини гырырлар.\nДара падшаһлығында јашајан бүтүн халглара јазыр: ‘Әмр едирәм ки, һамы Даниелин Аллаһына еһтирам бәсләсин. О, бөјүк мөҹүзәләр ҝөстәрир. Даниели дә ширләрин пәнҹәсиндән гуртарды’.


Q=66	C=66	SS=0	LS=0	PS=0	DC=0	LC=0	SD=100	BS=1	G0=0	G1=0	G2=0	DLID=az_RU	BODY=йилдирим беларусийәгә кәтти\nтүркийә бүйүк милләт мәҗлиси башлиқи бинали йилдирим дөләт ишлири зийаритидә болуш үчүн беларусийәгә кәтти.\nамерика қошма иштатлириниң калифорнийә иштатида давамлишиватқан от апитидә һайатидин айрилғанларниң сани 42 гә йәтти.\nисраилийә уруш айропиланлириниң ғәззә райониниң һәрқайси җайлирида елип барған һава һуҗумлирида 4 пәләстинлик шеһит болди, 8 пәләстинлик йариланди.


Q=25	C=6	SS=0	LS=12	PS=12	DC=0	LC=0	SD=0	BS=1	G0=15	G1=13	G2=5	DLID=az_RU	BODY=Мәсәлләр 1 | Онлајн Мүгәддәс Китаб | Јени дүнја тәрҹүмәси\nМәсәлләрин мәгсәди (1—7)\nПис јолдашларын хәтасы (8—19)\nҺәгиги һикмәт чағырыр (20—33)\n1 Исраил падшаһы,+ Давуд оғлу+ Сүлејманын мәсәлләри.+ 2 Бу мәсәлләр инсанын һикмәт+ вә тәрбијә алмасы,Мүдрик кәламлары дәрк етмәси үчүндүр. 3 Анлајыш, салеһлик+, инсаф+,Доғрулуг ашылајан тәрбијә+ верир; 4 Нашылара узагҝөрәнлик,+Ҝәнҹләрә билик вә дүшүнҹә+ верир. 5 Һикмәтли гулаг асар, елмини артырар.+Дәрракәли адам мүдрик мәсләһәт тапар.+ 6 Белә адам мәсәли, мүәммалы дејимләри,Агилләрин сөзләрини, тапмаҹаларыны баша дүшәр.+ 7 Јеһовадан горхмагдыр билијин башы,+ Јалныз ахмаглар һикмәтә, тәрбијәјә хор бахар.+ 8 Оғлум, атанын тәрбијәсинә гулаг ас,+Ананын өјүд-нәсиһәтини рәдд етмә.+ 9 Чүнки онлар сәнин башына ҝөзәл бир чәләнҝ,+Бојнуна нәфис бојунбағыдыр.+ 10 Оғлум, гојма ҝүнаһкарлар сәни јолдан чыхарсын.+ 11 Әҝәр десәләр: «Ҝәл бизимлә ҝедәк, Хәлвәтдә дуруб ган төкәк, Ҝүнаһсыза пусгу гуруб әјләнәк, 12 Онлары Мәзар* кими дири-дири ашыраг,Гәбрә дүшәнләр кими бүтөв удаг, 13 Бүтүн сәрвәтләрини әлә кечирәк,Евимизи гәнимәтлә долдураг. 14 Сән дә бизә гошул,Гәнимәти бәрабәр бөләк*», 15 Бах, оғлум, сән онлара гошулма, Јолларындан узаг дур.+ 16 Чүнки онларын ајағы пислик етмәјә гачыр,Онлар ган төкмәјә тәләсирләр.+ 17 Гуша ҝөзү габағында тор гурмаг мәнасыздыр. 18 Одур ки, онлар ган төкмәк үчүн пусгу гурур,Ҹана гәсд етмәк үчүн хәлвәтдә дурур. 19 Һарам газанҹ далынҹа дүшәнин јолу беләдир.Бу газанҹ инсанын ҹаныны әлиндән алаҹаг.+ 20 Һәгиги һикмәт+ бајырда һај салыр.+ Мејданларда сәсини уҹалдыр.+ 21 Сәсли-күјлү күчәләрин тинләриндә чағырыр. Шәһәр дарвазаларынын ағзында белә дејир:+ 22 «Еј ҹаһилләр, нә вахтадәк ҹаһил галаҹагсыныз? Еј ришхәндчиләр, нә вахтаҹан ришхәнддән һәзз алаҹагсыныз? Еј ағылсызлар, нә вахта гәдәр елми рәдд едәҹәксиниз?+ 23 Мәзәммәтими гәбул едиб дүзәлин,+ Онда руһуму үзәринизә төкәрәм,Сөзләримдән сизи аҝаһ едәрәм.+ 24 Мадам сизи чағырдым, ешитмәдиниз,Сизә әлими узатдым, саја салмадыныз,+ 25 Нәсиһәтләрими гулагардына вурдунуз,Сәһвләринизи ҝөстәрәндә мәһәл гојмадыныз, 26 Мән дә башыныза бәла ҝәләндә ҝүләҹәјәм,Горхдуғунуз башыныза ҝәләндә лағ едәҹәјәм;+ 27 Онда ки, ваһимә туфан кими сизә һүҹум чәкәҹәк,Бәла фыртына кими ҝәләҹәк,Дара, сыхынтыја дүшәҹәксиниз. 28 Бәли, о заман мәни чағыраҹаглар, лакин ҹаваб вермәјәҹәјәм,Мәни чох ахтараҹаглар, амма тапмајаҹаглар,+ 29 Чүнки онлар елмә нифрәт етдиләр,+Јеһовадан горхмаг истәмәдиләр.+ 30 Мәсләһәтимә гулаг асмадылар,Сәһвләрини ҝөстәрәндә веҹләринә алмадылар. 31 Буна ҝөрә дә әмәлләринин бәһрәсини бичәҹәкләр,+Нијјәтләри ичиндә боғулаҹаглар. 32 Ҹаһилләрин өзбашыналығы онлары өлдүрәҹәк,Ағылсызларын лагејдлији онлары мәһв едәҹәк. 33 Мәни динләјән исә әмин-аманлыгда јашајаҹаг,+Фәлакәт горхусу билмәјәҹәк».+\n^ Јахуд гој кисәмиз бир олсун.


Q=9	C=5	SS=1	LS=1	PS=3	DC=0	LC=0	SD=0	BS=1	G0=52	G1=33	G2=14	DLID=az_RU	BODY=Мәтта 25 | Онлајн Мүгәддәс Китаб | Јени дүнја тәрҹүмәси\nМӘСИҺИН ҺҮЗУРУНА ӘЛАМӘТ (1—46)\nОн гыз һагда мәсәл (1—13)\nТалант һагда мәсәл (14—30)\nГојунлар вә кечиләр (31—46)\n25 Сәмави Падшаһлыг чырагларыны+ ҝөтүрүб бәји гаршыламаға чыхан он гыза бәнзәјир.+ 2 Онлардан беши ағылсыз, беши исә ағыллы иди.+ 3 Ағылсыз гызлар чырагларыны ҝөтүрмүшдүләр, амма јағ ҝөтүрмәмишдиләр. 4 Ағыллы гызлар исә чырагларла бирҝә јағ габларыны да долдуруб өзләри илә ҝөтүрмүшдүләр. 5 Бәј јубандығы үчүн гызлар мүрҝүләјиб јухуја ҝетдиләр. 6 Бирдән ҝеҹә јарысы кимсә гышгырды: “Бәј ҝәлир! Бәјин габағына чыхын”. 7 Онда гызларын һамысы дуруб чырагларыны гајдаја салды.+ 8 Ағылсыз гызлар ағыллылара дедиләр: “Чырагларымыз сөнүр, јағыныздан бир аз бизә дә верин”. 9 Ағыллы гызлар белә ҹаваб вердиләр: “Бирдән јағ нә сизә чатар, нә бизә. Јахшысы будур ҝедин, јағ сатанлардан алын”. 10 Онлар јағ алмаға ҝетдикләри вахт бәј ҝәлиб чыхды. О гызлар ки һазыр иди, бәјлә тој мәҹлисинә+ ҝирдиләр вә гапы бағланды. 11 Бир гәдәр сонра о бири гызлар да ҝәлиб: “Аға, аға, бизик, гапыны ач!”+ — дејә чағырдылар. 12 Бәј онлара деди: “Мән сизи танымырам”. 13 Буна ҝөрә дә ојаг галын,+ чүнки о ҝүнү вә о сааты билмирсиниз.+ 14 Падшаһлыг һәмчинин башга өлкәјә ҝетмәјә һазырлашан бир адама бәнзәјир. О адам нөкәрләрини јанына чағырыб әмлакынын идарәсини онлара һәвалә етди.+ 15 О, нөкәрләрин баҹарығыны нәзәрә алараг, биринә беш, о бирисинә ики, диҝәринә исә бир талант* вериб јола чыхды. 16 Беш талант алмыш нөкәр дәрһал ҝедиб пулу дөвријјәјә бурахды вә даһа беш талант газанды. 17 Ејнилә, ики талант алмыш нөкәр дә даһа ики талант газанды. 18 Бир талант алмыш нөкәр исә ҝедиб ағасынын вердији ҝүмүш пулу торпаға басдырды. 19 Хејли вахт кечәндән сонра аға ҝери гајытды вә нөкәрләрдән һесабат тәләб етди.+ 20 Беш талант алмыш нөкәр газандығы беш таланты да өзү илә ҝәтириб деди: “Аға, сән мәнә беш талант әманәт етмишдин. Бах, мән беш талант да газанмышам”.+ 21 Ағасы она деди: “Афәрин, мәним гочаг, садиг нөкәрим! Сән хырда ишдә сәдагәтини ҝөстәрдин, буна ҝөрә сәнә чох шеј һәвалә едәҹәјәм.+ Ҝәл, сән дә ағанла бирҝә севин!”+ 22 Сонра ики талант алмыш нөкәр ирәли чыхыб деди: “Аға, сән мәнә ики талант әманәт етмишдин. Бах, мән ики талант да газанмышам”.+ 23 Ағасы она деди: “Афәрин, мәним гочаг, садиг нөкәрим! Сән хырда ишдә сәдагәтини ҝөстәрдин, буна ҝөрә сәнә чох шеј һәвалә едәҹәјәм. Ҝәл, сән дә ағанла бирҝә севин! 24 Ахырда бир талант алмыш нөкәр ирәли чыхыб деди: “Аға, мән билирдим ки, сән тәләбкар адамсан. Әкмәдијин јердән бичирсән, сәпмәдијин јердән јығырсан.+ 25 Буна ҝөрә дә сәндән горхдум вә ҝедиб вердијин таланты торпагда ҝизләтдим. Ал, бу да сәнин пулун”. 26 Ағасы она деди: “Ај јарамаз, тәнбәл нөкәр! Ахы сән билирдин ки, мән әкмәдијим јердән бичән, сәпмәдијим јердән јыған адамам. 27 Онда нәјә ҝөрә пулуму дөвријјәјә бурахмадын ки, мән ҝәләндә пулуму фаизлә ҝөтүрүм?” 28 Сонра аға нөкәрләринә деди: “Пулу бундан алын, он таланты олана верин.+ 29 Чүнки кимдә варса, она даһа чох вериләҹәк вә о адамда боллуг олаҹаг. Анҹаг кимдә јохдурса, әлиндәки дә алынаҹаг.+ 30 Бу јарамаз нөкәри исә бајыра, зүлмәтә атын. О, орада һөнкүр-һөнкүр ағлајыб дишләрини гыҹајаҹаг”. 31 Инсан Оғлу+ бүтүн мәләкләрлә бирҝә өз ҹалалында ҝәлиб+ шанлы тахтына әјләшәҹәк. 32 Бүтүн халглар онун өнүндә јығышаҹаг вә о, инсанлары чобан гојунлары кечиләрдән ајырдығы кими, бир-бириндән ајыраҹаг. 33 Гојунлары+ сағ тәрәфинә, кечиләри исә сол тәрәфинә гојаҹаг.+ 34 Онда Падшаһ сағындакылара дејәҹәк: “Еј Атамын мүбарәк бәндәләри! Ҝәлин, бәшәрин тәмәли гојуландан бәри сизин үчүн һазырланмыш Падшаһлығы мирас алын. 35 Чүнки аҹмышдым, мәнә јемәк вердиниз; сусамышдым, мәнә су вердиниз; гәриб идим, мәнә гонагпәрвәрлик ҝөстәрдиниз;+ 36 чылпаг идим, мәни ҝејиндирдиниз;+ нахошламышдым, мәнә бахдыныз; дустаг идим, јаныма ҝәлдиниз”.+ 37 Онда салеһләр она дејәҹәкләр: “Аға, биз сәни нә вахт аҹ ҝөрүб једиздирмишик вә ја сусуз ҝөрүб су вермишик?+ 38 Һачан гәриб олдуғуну ҝөрүб сәнә гонагпәрвәрлик ҝөстәрмишик, ја да сәни чылпаг ҝөрүб ҝејиндирмишик? 39 Сәни нә вахт хәстә вә ја дустаг ҝөрүб јанына ҝәлмишик?” 40 Падшаһ онлара ҹаваб верәҹәк: “Буну бу гардашларымдан ән кичији үчүн етдијинизә ҝөрә, елә һесаб едирәм ки, мәним үчүн етмисиниз”.+ 41 Сонра о, солундакылара дејәҹәк: “Рәдд олун бурадан,+ ләнәтә ҝәлмишләр! Иблис вә онун мәләкләри+ үчүн һазырланмыш әбәди алова+ ҝедин! 42 Чүнки аҹмышдым, мәнә јемәк вермәдиниз; сусамышдым, мәнә су вермәдиниз; 43 гәриб идим, мәнә гонагпәрвәрлик ҝөстәрмәдиниз; чылпаг идим, мәни ҝејиндирмәдиниз; нахошламышдым вә дустаг идим, амма мәнә бахмадыныз”. 44 Онлар сорушаҹаглар: “Аға, биз сәни нә вахт аҹ, сусуз, гәриб, чылпаг, хәстә вә ја дустаг ҝөрүб сәнә гуллуг етмәдик?” 45 Онда падшаһ онлара дејәҹәк: “Мадам ки буну бу кичикләрдән биринә етмәдиниз, демәли, мәнә дә етмәмисиниз”.+ 46 Бунлар әбәдилик мәһв едиләҹәкләр,+ салеһләр исә әбәди һәјата говушаҹаглар».+\n^ Јунан таланты 20,4 кг-а бәрабәр иди. Б14 әлавәсинә бах.